title: Vec T-376/20: Žaloba podaná 15. júna 2020 – Poupart/Komisia

text:
               10.8.2020

               SK

               Úradný vestník Európskej únie

               C 262/34

      Žaloba podaná 15. júna 2020 – Poupart/Komisia
      (Vec T-376/20)
      (2020/C 262/46)
      Jazyk konania: francúzština

         Účastníci konania

         Žalobkyňa: Nicole Poupart (Brusel, Belgicko) (v zastúpení: S. Orlandi a T. Martin, avocats)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie z 1. októbra 2019 o uplatnení štatutárnych pravidiel platných od 1. mája 2004 na výpočet jej dôchodku priznaného na základe počtu odpracovaných rokov,

                  —

                  uložil Európskej komisii povinnosť nahradiť trovy konania.

         Dôvody a hlavné tvrdenia

      Na podporu svojej žaloby, žalobkyňa uvádza jediný žalobný dôvod založený na porušení článkov 21 a 22 prílohy XIII Služobného poriadku úradníkov Európskej únie.


title: Vec T-388/20: Žaloba podaná 26. júna 2020 – Ryanair/Komisia

text:
               10.8.2020

               SK

               Úradný vestník Európskej únie

               C 262/36

      Žaloba podaná 26. júna 2020 – Ryanair/Komisia
      (Vec T-388/20)
      (2020/C 262/49)
      Jazyk konania: angličtina

         Účastníci konania

         Žalobkyňa: Ryanair DAC (Swords, Írsko) (v zastúpení: E. Vahida, F. Laprévote, S. Rating a I. Metaxas-Maranghidis, advokáti)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie Európskej komisie (EÚ) z 18. mája 2020 o štátnej podpore SA.56809 (2020/N) – Fínsko – COVID-19: Štátne ručenie za spoločnosť Finnair (1), a

                  —

                  uložil Európskej komisii povinnosť nahradiť trovy konania.

            Žalobkyňa takisto navrhla, aby bola jej žaloba prejednaná v skrátenom konaní podľa článku 23a Štatútu Súdneho dvora Európskej únie.

         Dôvody a hlavné tvrdenia

      Na podporu svojej žaloby, žalobkyňa uvádza štyri žalobné dôvody.

                  1.

                  Prvý žalobný dôvod je založený na tom, že Európska komisia nesprávne uplatnila článok 107 ods. 3 písm. b) ZFEÚ, keď sa domnievala, že podpora rieši vážne narušenie fínskeho hospodárstva, a keď porušila povinnosť zvážiť kladné účinky pomoci a jej záporné účinky na podmienky obchodu a zachovanie nenarušenej hospodárskej súťaže (t. j. „kritérium vyváženosti“).

                  2.

                  Druhý žalobný dôvod je založený na tom, že Európska komisia porušila konkrétne ustanovenia ZFEÚ a všeobecné zásady Európskeho práva týkajúce sa zákazu diskriminácie, voľného poskytovania služieb a slobody usadiť sa, ktoré boli základom liberalizácie leteckej prepravy v EÚ od neskorých osemdesiatych rokov dvadsiateho storočia. Liberalizácia trhu leteckej prepravy v EÚ umožnila rast skutočne nízko-nákladových paneurópskych aerolínii. Európska komisia nevzala do úvahy škodu, ktorú takýmto paneurópskym aerolíniám spôsobila kríza COVID-19 a ich úlohu v leteckom prepojení Fínska, keď povolila Fínsku vyhradiť pomoc len pre Finnair. Článok 107 ods. 3 písm. b) ZFEÚ umožňuje urobiť výnimku zo zákazu štátnej pomoci podľa článku 107 ods. 1 ZFEÚ, ale neumožňuje urobiť výnimku z ďalších noriem a zásad ZFEÚ.

                  3.

                  Tretí žalobný dôvod je založený na tom, že Komisia nezačala konanie vo veci formálneho zisťovania napriek existencii vážnych problémov a porušila procesné práva žalobkyne.

                  4.

                  Štvrtý žalobný dôvod je založený na tom, že Komisia v tomto rozhodnutí porušila povinnosť odôvodnenia.

         (1)  Rozhodnutie Európskej komisie (EÚ) z 18. mája 2020 o štátnej podpore SA.56809 (2020/N) – Fínsko – COVID-19: Štátne ručenie za spoločnosť Finnair (zatiaľ neuverejnené v Úradnom vestníku).


title: Vec T-23/19: Uznesenie Všeobecného súdu z 8. júna 2020 – Limango/EUIPO – Consolidated Artists (limango)

text:
               10.8.2020

               SK

               Úradný vestník Európskej únie

               C 262/38

      Uznesenie Všeobecného súdu z 8. júna 2020 – Limango/EUIPO – Consolidated Artists (limango)
      (Vec T-23/19) (1)

      (2020/C 262/51)
      Jazyk konania: angličtina
      Predsedníčka druhej komory nariadila výmaz veci.

         (1)  Ú. v. EÚ C 93, 11.3.2019.


title: Vec T-534/19: Uznesenie Všeobecného súdu z 8. júna 2020 – TestBioTech/Komisia

text:
               10.8.2020

               SK

               Úradný vestník Európskej únie

               C 262/38

      Uznesenie Všeobecného súdu z 8. júna 2020 – TestBioTech/Komisia
      (Vec T-534/19) (1)

      (2020/C 262/52)
      Jazyk konania: angličtina
      Predsedníčka druhej komory nariadila výmaz veci.

         (1)  Ú. v. EÚ C 363, 28.10.2019.


title: Vec T-114/19 P: Rozsudok Všeobecného súdu z 11. júna 2020 – Európska komisia/Danilo Di Bernardo („Odvolanie – Verejná služba – Verejné výberové konanie – Nepripustenie na testy – Možnosť administratívy doplniť odôvodnenie rozhodnutia o nepripustení pred súdom – Podmienky – Výnimočné prípady – Pojem ‚neexistencia odôvodnenia‘“)

text:
               5.10.2020

               SK

               Úradný vestník Európskej únie

               C 329/2

      Rozsudok Všeobecného súdu z 11. júna 2020 – Európska komisia/Danilo Di Bernardo
      (Vec T-114/19 P) (1)

      („Odvolanie - Verejná služba - Verejné výberové konanie - Nepripustenie na testy - Možnosť administratívy doplniť odôvodnenie rozhodnutia o nepripustení pred súdom - Podmienky - Výnimočné prípady - Pojem ‚neexistencia odôvodnenia‘“)
      (2020/C 329/02)
      Jazyk konania: francúzština

         Účastníci konania

         Odvolateľka: Európska komisia (v zastúpení: B. Mongin a G. Gattinara, splnomocnení zástupcovia)

         Ďalší účastník konania: Danilo Di Bernardo (v zastúpení: S. Orlandi a T. Martin, avocats)

         Výrok rozsudku

                  1.

                  Odvolanie sa zamieta.

                  2.

                  Európska komisia je povinná nahradiť trovy konania.

         (1)  Ú. v. EÚ C 164, 13.5.2019.


title: Vec C-256/19: Uznesenie Súdneho dvora (desiata komora) z 2. júla 2020 (návrh na začatie prejudiciálneho konania, ktorý podal Verwaltungsgericht Wien – Rakúsko) – Konanie začaté na návrh S.A.D. Maler und Anstreicher OG (Návrh na začatie prejudiciálneho konania – Článok 53 ods. 2 Rokovacieho poriadku Súdneho dvora – Článok 19 ods. 1 druhý pododsek ZEÚ – Účinná súdna ochrana v oblastiach, na ktoré sa vzťahuje právo Únie – Zásada nezávislosti sudcov – Článok 47 Charty základných práv Európskej únie – Právomoc súdu – Článok 267 ZFEÚ – Prípustnosť – Vnútroštátne ustanovenia týkajúce sa prideľovania vecí na súde – Opravný prostriedok – Výklad nevyhnutný na to, aby vnútroštátny súd mohol vydať rozsudok – Zjavná neprípustnosť)

text:
               5.10.2020

               SK

               Úradný vestník Európskej únie

               C 329/2

      Uznesenie Súdneho dvora (desiata komora) z 2. júla 2020 (návrh na začatie prejudiciálneho konania, ktorý podal Verwaltungsgericht Wien – Rakúsko) – Konanie začaté na návrh S.A.D. Maler und Anstreicher OG
      (Vec C-256/19) (1)

      (Návrh na začatie prejudiciálneho konania - Článok 53 ods. 2 Rokovacieho poriadku Súdneho dvora - Článok 19 ods. 1 druhý pododsek ZEÚ - Účinná súdna ochrana v oblastiach, na ktoré sa vzťahuje právo Únie - Zásada nezávislosti sudcov - Článok 47 Charty základných práv Európskej únie - Právomoc súdu - Článok 267 ZFEÚ - Prípustnosť - Vnútroštátne ustanovenia týkajúce sa prideľovania vecí na súde - Opravný prostriedok - Výklad nevyhnutný na to, aby vnútroštátny súd mohol vydať rozsudok - Zjavná neprípustnosť)
      (2020/C 329/03)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgericht Wien

         Účastníci konania

      S.A.D. Maler und Anstreicher OG

         za účasti: Magistrat der Stadt Wien, Bauarbeiter Urlaubs- und Abfertigungskasse

         Výrok

      Návrh na začatie prejudiciálneho konania, ktorý podal Verwaltungsgericht Wien (Správny súd Viedeň, Rakúsko) rozhodnutím z 27. februára 2019, je neprípustný.

         (1)  Ú. v. EÚ C 213, 24.6.2019.


title: Vec C-374/20 P: Odvolanie podané 7. augusta 2020: Agrochem-Maks d.o.o. proti rozsudku Všeobecného súdu (štvrtá komora) z 28. mája 2020 vo veci T-574/18, Agrochem-Maks/Komisia

text:
               5.10.2020

               SK

               Úradný vestník Európskej únie

               C 329/8

      Odvolanie podané 7. augusta 2020: Agrochem-Maks d.o.o. proti rozsudku Všeobecného súdu (štvrtá komora) z 28. mája 2020 vo veci T-574/18, Agrochem-Maks/Komisia
      (Vec C-374/20 P)
      (2020/C 329/11)
      Jazyk konania: angličtina

         Účastníci konania

         Odvolateľka: Agrochem-Maks d.o.o. (v zastúpení: S. Pappas a A. Pappas, avocats)

         Ďalší účastníci konania: Európska komisia, Švédske kráľovstvo

         Návrhy odvolateľky

      Odvolateľ navrhuje, aby Súdny dvor:

                  —

                  zrušil napadnutý rozsudok,

                  —

                  vrátil vec Všeobecnému súdu,

                  —

                  uložil Komisii povinnosť znášať svoje vlastné trovy konania a nahradiť trovy konania odvolateľky v tomto konaní

         Odvolacie dôvody a hlavné tvrdenia

      Všeobecný súd nesprávne vyložil a nesprávne uplatnil požiadavky vyžadované v postupe týkajúcom sa žiadostí o doplňujúce informácie v súvislosti s obnovením schválenia účinnej látky.
      Všeobecný súd sa dopustil nesprávneho právneho posúdenia, keď rozhodol, že výhrada (týkajúca sa siedmich nedokončených otázok), podľa ktorej si existencia sporov medzi posúdeniami EFSA a posúdeniami spravodajského členského štátu vyžaduje dôkladné odôvodnenie tejto otázky, musí byť zamietnutá, pretože je nedôvodná vo vzťahu k štvrtej otázke a neúčinná vo vzťahu k ostatným otázkam.
      Všeobecný súd sa dopustil nesprávneho právneho posúdenia, keď pri skúmaní legitímnej dôvery odvolateľky nezohľadnil všetky príslušné skutočnosti.
      Všeobecný súd vykonal nesprávnu kvalifikáciu skutkového stavu a dopustil sa porušenia článku 6 písm. f) nariadenia č. 1107/2009 (1), bodu 2.2 prílohy II uvedeného nariadenia a zásady proporcionality.
      Všeobecný súd sa dopustil nesprávneho právneho posúdenia nesprávnym výkladom a uplatnením zásady obozretnosti.

         (1)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 2009, s. 1).


title: Vec C-67/19: Uznesenie predsedu Súdneho dvora z 29. júna 2020 (návrh na začatie prejudiciálneho konania, ktorý podal Fővárosi Törvényszék (predtým Fővárosi Közigazgatási és Munkaügyi Bíróság) – Maďarsko) – KD/Bevándorlási és Menekültügyi Hivatal

text:
               5.10.2020

               SK

               Úradný vestník Európskej únie

               C 329/9

      Uznesenie predsedu Súdneho dvora z 29. júna 2020 (návrh na začatie prejudiciálneho konania, ktorý podal Fővárosi Törvényszék (predtým Fővárosi Közigazgatási és Munkaügyi Bíróság) – Maďarsko) – KD/Bevándorlási és Menekültügyi Hivatal
      (Vec C-67/19) (1)

      (2020/C 329/12)
      Jazyk konania: maďarčina
      Predseda Súdneho dvora nariadil výmaz veci.

         (1)  Ú. v. EÚ C 139, 15.4.2019.


title: Vec C-560/19: Uznesenie predsedníčky ôsmej komory Súdneho dvora z 25. júna 2020 (návrh na začatie prejudiciálneho konania, ktorý podal Juzgado de lo Mercantil n° 3 de Valencia – Španielsko) – GT/Air Nostrum Líneas Aéreas del Mediterráneo SA

text:
               5.10.2020

               SK

               Úradný vestník Európskej únie

               C 329/11

      Uznesenie predsedníčky ôsmej komory Súdneho dvora z 25. júna 2020 (návrh na začatie prejudiciálneho konania, ktorý podal Juzgado de lo Mercantil no 3 de Valencia – Španielsko) – GT/Air Nostrum Líneas Aéreas del Mediterráneo SA
      (Vec C-560/19) (1)

      (2020/C 329/19)
      Jazyk konania: španielčina
      Predsedníčka ôsmej komory Súdneho dvora nariadila výmaz veci.

         (1)  Ú. v. EÚ C 372, 4.11.2019.


title: Vec C-567/19: Uznesenie predsedu Súdneho dvora zo 17. júla 2020 (návrh na začatie prejudiciálneho konania, ktorý podal Tribunal Superior de Justicia de Castilla – Španielsko) – LP/Subdelegación del Gobierno en Toledo

text:
               5.10.2020

               SK

               Úradný vestník Európskej únie

               C 329/11

      Uznesenie predsedu Súdneho dvora zo 17. júla 2020 (návrh na začatie prejudiciálneho konania, ktorý podal Tribunal Superior de Justicia de Castilla – Španielsko) – LP/Subdelegación del Gobierno en Toledo
      (Vec C-567/19) (1)

      (2020/C 329/20)
      Jazyk konania: španielčina
      Predseda Súdneho dvora nariadil výmaz veci.

         (1)  Ú. v. EÚ C 372, 4.11.2019.


title: Vec C-93/20: Uznesenie predsedu Súdneho dvora z 9. júla 2020 (návrh na začatie prejudiciálneho konania, ktorý podal Bezirksgericht Schwechat – Rakúsko) – JU/Air France Direktion für Österreich

text:
               5.10.2020

               SK

               Úradný vestník Európskej únie

               C 329/12

      Uznesenie predsedu Súdneho dvora z 9. júla 2020 (návrh na začatie prejudiciálneho konania, ktorý podal Bezirksgericht Schwechat – Rakúsko) – JU/Air France Direktion für Österreich
      (Vec C-93/20) (1)

      (2020/C 329/26)
      Jazyk konania: nemčina
      Predseda Súdneho dvora nariadil výmaz veci.

         (1)  Ú. v. EÚ C 201, 15.6.2020.


title: Vec T-150/20 R: Uznesenie predsedu Všeobecného súdu z 30. júna 2020 – Tartu Agro/Komisia („Konanie o nariadení predbežného opatrenia – Rozhodnutie, ktorým sa pomoc vyhlasuje za nezlučiteľnú s vnútorným trhom a nariaďuje jej vrátenie – Návrh na odklad výkonu rozhodnutia – Neexistencia naliehavosti“)

text:
               5.10.2020

               SK

               Úradný vestník Európskej únie

               C 329/16

      Uznesenie predsedu Všeobecného súdu z 30. júna 2020 – Tartu Agro/Komisia
      (Vec T-150/20 R)
      („Konanie o nariadení predbežného opatrenia - Rozhodnutie, ktorým sa pomoc vyhlasuje za nezlučiteľnú s vnútorným trhom a nariaďuje jej vrátenie - Návrh na odklad výkonu rozhodnutia - Neexistencia naliehavosti“)
      (2020/C 329/33)
      Jazyk konania: estónčina

         Účastníci konania

         Žalobkyňa: Tartu Agro AS (Tartu, Estónsko) (v zastúpení: T. Järviste, T. Kaurov, M. Valberg a M. Peetsalu, advokáti)

         Žalovaná: Európska komisia (v zastúpení: V. Bottka a E. Randvere, splnomocnení zástupcovia)

         Predmet veci

      Návrh založený na článkoch 278 a 279 ZFEÚ, ktorého predmetom je odklad výkonu rozhodnutia Komisie C(2020) 252 final z 24. januára 2020 o štátnej pomoci SA.39182 (2017/C) (ex 2017/NN) (ex 2014/CP), ktorú Estónska republika poskytla žalobkyni

         Výrok

                  1.

                  Návrh na nariadenie predbežného opatrenia sa zamieta.

                  2.

                  Uznesenie z 30. marca 2020, Tartu Agro/Komisia (T-150/20 R) sa zrušuje.

                  3.

                  O trovách konania sa rozhodne neskôr.


title: Vec T-507/20: Žaloba podaná 6. augusta 2020 – Colombani/ESVČ

text:
               5.10.2020

               SK

               Úradný vestník Európskej únie

               C 329/22

      Žaloba podaná 6. augusta 2020 – Colombani/ESVČ
      (Vec T-507/20)
      (2020/C 329/41)
      Jazyk konania: francúzština

         Účastníci konania

         Žalobca: Jean-Marc Colombani (Brusel, Belgicko) (v zastúpení: N. de Montigny, advokát)

         Žalovaná: Európska služba pre vonkajšiu činnosť

         Návrhy

      Žalobca navrhuje, aby Všeobecný súd:

                  —

                  zrušil rozhodnutie ESVČ o zamietnutí jeho návrhu na výkon rozsudku vydaného vo veci T-372/18, ako bol tento rozsudok prevzatý do oznámenia pána X z 23. marca 2020 a v rozsahu, v akom to bude potrebné, rozhodnutie ESVČ o zamietnutí jeho sťažnosti R/195/20, ktorou opätovne požadoval výkon rozsudku vydaného vo veci T-372/18, ako bola táto sťažnosť prevzatá do oznámenia pani Y z 30. júla 2020,

                  —

                  zrušil rozhodnutie, ktorým ESVČ zamietla jeho kandidatúra na miesto vedúceho delegácie EÚ v Kórei, doručené oznámením z 29. októbra 2019 a podpísané riaditeľkou ľudských zdrojov, na základe toho, že ESVČ odmietlo odôvodniť toto rozhodnutie, ako aj rozhodnutie o zamietnutí jeho žiadosti o prístup k dokumentom, ktoré bolo doručené e-mailom od sekretariátu Poradného výboru pre menovania (PVM) ESVČ z 24. januára 2020,

                  —

                  jednak zrušil rozhodnutia menovacieho orgánu ESVČ z 27. novembra 2019 o neprijatí jeho kandidatúry na miesto vedúceho delegácie EÚ v Uzbekistane a na miesto vedúceho delegácie EÚ v Severnom Macedónsku, a jednak zrušil rozhodnutie z 21. februára 2020, ktorým sa zamieta jeho žiadosť o prístup k dokumentom,

                  —

                  uložil žalovanej povinnosť zaplatiť náhradu škody kompenzujúcu majetkovú ujmu vo výške 3 500 eur a psychickú ujmu vo výške symbolicky stanoveného 1 eura,

                  —

                  uložil žalovanému povinnosť nahradiť trovy konania.

         Dôvody a hlavné tvrdenia

      Na podporu svojej žaloby žalobca uvádza šesť žalobných dôvodov, z ktorých prvé tri sa týkajú nedodržania rozsudku vo veci T-372/18, Colombani/ESVČ, a posledné tri sa týkajú rozhodnutí o zamietnutí kandidatúr žalobcu a rozhodnutí o zamietnutí jeho žiadostí o prístup k dokumentom.

                  1.

                  Prvý žalobný dôvod je založený na porušení článku 266 ZFEÚ a na nesprávnom služobnom postupe.

                  2.

                  Druhý žalobný dôvod je založený na porušení zásad rovnosti zaobchádzania a zákazu diskriminácie.

                  3.

                  Tretí žalobný dôvod je založený na nedostatku neutrality, nestrannosti, nezávislosti a spravodlivého zaobchádzania.

                  4.

                  Štvrtý žalobný dôvod je založený na porušení povinnosti odôvodnenia.

                  5.

                  Piaty žalobný dôvod je založený na nesprávnom právnom posúdení pri výklade pojmu osobné údaje a pri výklade nariadení č. 2018/1725 a č. 1049/2001, ako aj nezaujatí takého výkladu článku 6 prílohy III Služobného poriadku úradníkov Európskej únie, ktorý by bol zlučiteľný s ustanoveniami týchto nariadení.

                  6.

                  Šiesty žalobný dôvod je založený na porušení článku 52 Charty základných práv Európskej únie v tom zmysle, že obmedzenie práva na prístup k informáciám porušuje zásady riadnej správy vecí verejných, právo na spravodlivý proces, rovnosť zbraní, právo na účinný prostriedok nápravy a bráni súdnemu preskúmaniu sporných aktov.


title: Vec C-205/20: Návrh na začatie prejudiciálneho konania, ktorý podal Landesverwaltungsgericht Steiermark (Rakúsko) 8. mája 2020 – NE/Bezirkshauptmannschaft Hartberg-Fürstenfeld

text:
               19.10.2020

               SK

               Úradný vestník Európskej únie

               C 348/2

      Návrh na začatie prejudiciálneho konania, ktorý podal Landesverwaltungsgericht Steiermark (Rakúsko) 8. mája 2020 – NE/Bezirkshauptmannschaft Hartberg-Fürstenfeld
      (Vec C-205/20)
      (2020/C 348/03)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landesverwaltungsgericht Steiermark

         Účastníci konania pred vnútroštátnym súdom

         Sťažovateľ: NE

         Žalovaný orgán: Bezirkshauptmannschaft Hartberg-Fürstenfeld

         za účasti: Finanzpolizei Team 91

         Prejudiciálne otázky

                  1.

                  Je požiadavka proporcionality sankcií stanovená v článku 20 smernice 2014/67/EÚ (1) a vyložená v uzneseniach Súdneho dvora Európskej únie Bezirkshauptmannschaft Hartberg-Fürstenfeld (C-645/18) (2), ako aj Bezirkshauptmannschaft Hartberg-Fürstenfeld (C-140/19, C-141/19, C-492/19, C-493/19 a C-494/19) (3) priamo uplatniteľným ustanovením smernice?

                  2.

                  V prípade zápornej odpovede na prvú otázku:
                  Umožňuje a vyžaduje výklad práva členského štátu v súlade s právom Únie, aby súdy členských štátov a správne orgány doplnili vnútroštátne trestné ustanovenia, ktoré sa v predmetnom prípade majú uplatniť, o kritériá primeranosti stanovené v uzneseniach Súdneho dvora Európskej únie Bezirkshauptmannschaft Hartberg-Fürstenfeld (C-645/18, ECLI:EU:C:2019:1108), ako aj Bezirkshauptmannschaft Hartberg-Fürstenfeld (C-140/19, C-141/19, C-492/19, C-493/19 a C-494/19), bez toho, aby bol vydaný nový vnútroštátny právny predpis?

         (1)  Smernica Európskeho parlamentu a Rady 2014/67/EÚ z 15. mája 2014 o presadzovaní smernice 96/71/ES o vysielaní pracovníkov v rámci poskytovania služieb, ktorou sa mení nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu („nariadenie o IMI“) (Ú. v. EÚ L 159, 2014, s. 11).

         (2)  ECLI:EU:C:2019:1108.

         (3)  ECLI:EU:C:2019:1103.


title: Vec C-355/20: Návrh na začatie prejudiciálneho konania, ktorý podal Bundesverwaltungsgericht (Nemecko) 30. júla 2020 – Bundesrepublik Deutschland/BL, BC

text:
               19.10.2020

               SK

               Úradný vestník Európskej únie

               C 348/6

      Návrh na začatie prejudiciálneho konania, ktorý podal Bundesverwaltungsgericht (Nemecko) 30. júla 2020 – Bundesrepublik Deutschland/BL, BC
      (Vec C-355/20)
      (2020/C 348/10)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesverwaltungsgericht

         Účastníci konania pred vnútroštátnym súdom

         Žalobkyňa: Bundesrepublik Deutschland

         Žalovaní: BL, BC

         Vedľajší účastník konania: Stadt Chemnitz

         Prejudiciálne otázky

                  1

                              a)

                              Môže v prípade zlúčenia s maloletým utečencom bez sprievodu podľa článku 10 ods. 3 písm. a) a článku 2 písm. f) smernice 2003/86/ES (1) pretrvávanie maloletosti tvoriť „podmienku“ v zmysle článku 16 ods. 1 písm. a) smernice 2003/86/ES? Je v súlade s vyššie uvedenými ustanoveniami taká právna úprava členského štátu, ktorá zlúčeným rodičom maloletého utečenca bez sprievodu v zmysle článku 2 písm. f) smernice 2003/86/ES priznáva (odvodené) právo na pobyt v členskom štáte len dovtedy, kým je utečenec skutočne maloletý?

                              b)

                              V prípade kladnej odpovede na otázky 1a): Má sa článok 16 ods. 1 písm. a) v spojení s článkom 10 ods. 3 písm. a) a článkom 2 písm. f) smernice 2003/86/ES vykladať v tom zmysle, že členský štát, ktorého právne predpisy obmedzujú (odvodené) právo rodičov na pobyt len na obdobie, kým dieťa dovŕši plnoletosť, môže zamietnuť žiadosť rodičov, ktorí majú pobyt stále na území tretej krajiny, na vstup a pobyt za účelom zlúčenia rodiny v prípade, ak utečenec ešte pred konečným rozhodnutím o žiadosti, ktorá bola podaná v rámci trojmesačnej lehoty od priznania postavenia utečenca, v úradnom alebo súdnom konaní dovŕšil plnoletosť?

                  2.

                  V prípade, ak v zmysle odpovede na otázky uvedené v bode 1 nemožno zamietnuť zlúčenie rodiny:
                  Aké požiadavky sa majú klásť na skutočné rodinné vzťahy v zmysle článku 16 ods. 1 písm. b) smernice 2003/86/ES v prípadoch zlúčenia rodičov s utečencom, ktorý ešte pred rozhodnutím o žiadosti na vstup a pobyt za účelom zlúčenia rodiny dovŕšil plnoletosť? Najmä:

                              a)

                              Postačuje v tomto ohľade prvostupňový príbuzenský vzťah v priamej vzostupnej línii [článok 10 ods. 3 písm. a) smernice 2003/86/ES] alebo sa vyžaduje skutočné rodinné spolužitie?

                              b)

                              V prípade, ak sa vyžaduje aj skutočné rodinné spolužitie:
                              Aká intenzita je v tejto súvislosti potrebná? Postačujú na tento účel napríklad príležitostné alebo pravidelné návštevy, vyžaduje sa spolužitie v spoločnej domácnosti alebo sa nad rámec vyššie uvedeného vyžaduje taký spôsob spolužitia, keď sú členovia na seba navzájom odkázaní?

                              c)

                              Vyžaduje si zlúčenie rodičov, ktorí sa ešte nachádzajú na území tretej krajiny a ktorí podali žiadosť o zlúčenie rodiny s dieťaťom, ktoré bolo uznané za utečenca a medzičasom dovŕšilo plnoletosť, aby bolo pravdepodobné, že sa v členskom štáte (opätovne) obnoví rodinný život po vstupe na územie spôsobom vyžadovaným v zmysle otázky 2b?

         (1)  Smernica Rady z 22. septembra 2003 o práve na zlúčenie rodiny (Ú. v. EÚ L 251, 2003, s. 12; Mim. vyd. 19/006, s. 224).


title: Vec T-619/19: Uznesenie Všeobecného súdu z 10. júla 2020 – KF/SatCen („Žaloba o neplatnosť a o náhradu škody – Zamestnanci SatCen-u – Zmluvní zamestnanci – Právomoc súdov Únie – Spoločná zahraničná a bezpečnostná politika – Rozhodnutie o opätovnom začatí administratívneho vyšetrovania týkajúceho sa žalobcu s cieľom vykonať rozsudok Všeobecného súdu – Akt spôsobujúci ujmu – Nárokovanie si úrokov zo sumy, ktorú priznal Všeobecný súd ako náhradu utrpenej ujmy – Článok 76 písm. d) rokovacieho poriadku – Zjavne neprípustná žaloba“)

text:
               19.10.2020

               SK

               Úradný vestník Európskej únie

               C 348/15

      Uznesenie Všeobecného súdu z 10. júla 2020 – KF/SatCen
      (Vec T-619/19) (1)

      („Žaloba o neplatnosť a o náhradu škody - Zamestnanci SatCen-u - Zmluvní zamestnanci - Právomoc súdov Únie - Spoločná zahraničná a bezpečnostná politika - Rozhodnutie o opätovnom začatí administratívneho vyšetrovania týkajúceho sa žalobcu s cieľom vykonať rozsudok Všeobecného súdu - Akt spôsobujúci ujmu - Nárokovanie si úrokov zo sumy, ktorú priznal Všeobecný súd ako náhradu utrpenej ujmy - Článok 76 písm. d) rokovacieho poriadku - Zjavne neprípustná žaloba“)
      (2020/C 348/21)
      Jazyk konania: angličtina

         Účastníci konania

         Žalobkyňa: KF (v zastúpení: A. Kunst, avocate, a N. Macaulay, barrister)

         Žalovaný: Satelitné stredisko Európskej únie (v zastúpení: A. Guillerme, avocate)

         Predmet veci

      Jednak návrh založený na článku 263 ZFEÚ na zrušenie rozhodnutia riaditeľa SatCen-u z 3. júla 2019 o opätovnom začatí vyšetrovania týkajúceho žalobkyne a jednak návrh založený na článku 268 ZFEÚ na náhradu škody, ktorá žalobkyni údajne vznikla najmä na základe tohto rozhodnutia

         Výrok

                  1.

                  Žaloba sa zamieta.

                  2.

                  KF je povinná nahradiť trovy konania, vrátane trov konania o nariadení predbežného opatrenia.

                  3.

                  O návrhu Rady Európskej únie na vstup vedľajšieho účastníka do konania nie je potrebné rozhodnúť.

                  4.

                  Každý účastník konania znáša svoje vlastné trovy spojené s návrhom na vstup vedľajšieho účastníka do konania.

         (1)  Ú. v. EÚ C 399, 25.11.2019.


title: Vec T-841/19: Uznesenie Všeobecného súdu z 15. júla 2020 – Koopman International/EUIPO – Tinnus Enterprises a Mystic Products (Rozdeľovače) („Žaloba o neplatnosť – Dizajn Spoločenstva – Konanie o vyhlásení neplatnosti – Zapísaný dizajn Spoločenstva predstavujúci rozdeľovače – Prerušenie konania pred odvolacím senátom – Akt, ktorý nie je možné napadnúť žalobou – Prípravný akt – Neprípustnosť“)

text:
               19.10.2020

               SK

               Úradný vestník Európskej únie

               C 348/20

      Uznesenie Všeobecného súdu z 15. júla 2020 – Koopman International/EUIPO – Tinnus Enterprises a Mystic Products (Rozdeľovače)
      (Vec T-841/19) (1)

      („Žaloba o neplatnosť - Dizajn Spoločenstva - Konanie o vyhlásení neplatnosti - Zapísaný dizajn Spoločenstva predstavujúci rozdeľovače - Prerušenie konania pred odvolacím senátom - Akt, ktorý nie je možné napadnúť žalobou - Prípravný akt - Neprípustnosť“)
      (2020/C 348/28)
      Jazyk konania: angličtina

         Účastníci konania

         Žalobkyňa: Koopman International BV (Amsterdam, Holandsko) (v zastúpení: G. van den Bergh a B. Brouwer, advokáti)

         Žalovaný: Úrad Európskej únie pre duševné vlastníctvo (v zastúpení: A. Folliard-Monguiral, splnomocnený zástupca)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Tinnus Enterprises LLC (Plano, Texas, Spojené štáty) (v zastúpení: A. Odle, advokát)

         Ďalší účastník konania pred odvolacím senátom EUIPO: Mystic Products Import & Export, SL (Badalona, Španielsko)

         Predmet veci

      Žaloba podaná proti predbežnému rozhodnutiu tretieho odvolacieho senátu EUIPO z 18. septembra 2019 (vec R 1009/2018-3) týkajúcemu sa konania o vyhlásení neplatnosti medzi spoločnosťami Mystic Products Import & Export a Koopman International na jednej strane a spoločnosťou Tinnus Enterprises na druhej strane

         Výrok

                  1.

                  Žaloba sa zamieta ako neprípustná.

                  2.

                  Koopman International BV je povinná znášať svoje vlastné trovy konania a nahradiť trovy konania, ktoré vznikli Úradu Európskej únie pre duševné vlastníctvo (EUIPO) a spoločnosti Tinnus Enterprises LLC.

         (1)  Ú. v. EÚ C 45, 10.2.2020.


title: Spojené veci C-449/18 P a C-474/18 P: Rozsudok Súdneho dvora (desiata komora) zo 17. septembra 2020 – Úrad Európskej únie pre duševné vlastníctvo (EUIPO)/Lionel Andrés Messi Cuccittini, J.M.-E.V. e hijos SRL (C-449/18 P) a J.M.-E.V. e hijos SRL/Lionel Andrés Messi Cuccittini, Úrad Európskej únie pre duševné vlastníctvo (EUIPO) (C-474/18 P) (Odvolanie – Ochranná známka Európskej únie – Nariadenie (ES) č. 207/2009 – Článok 8 ods. 1 písm. b) – Námietkové konanie – Prihláška obrazovej ochrannej známky Európskej únie MESSI – Staršie slovné ochranné známky Európskej únie MASSI – Čiastočné zamietnutie zápisu)

text:
               16.11.2020

               SK

               Úradný vestník Európskej únie

               C 390/2

      Rozsudok Súdneho dvora (desiata komora) zo 17. septembra 2020 – Úrad Európskej únie pre duševné vlastníctvo (EUIPO)/Lionel Andrés Messi Cuccittini, J.M.-E.V. e hijos SRL (C-449/18 P) a J.M.-E.V. e hijos SRL/Lionel Andrés Messi Cuccittini, Úrad Európskej únie pre duševné vlastníctvo (EUIPO) (C-474/18 P)
      (Spojené veci C-449/18 P a C-474/18 P) (1)

      (Odvolanie - Ochranná známka Európskej únie - Nariadenie (ES) č. 207/2009 - Článok 8 ods. 1 písm. b) - Námietkové konanie - Prihláška obrazovej ochrannej známky Európskej únie MESSI - Staršie slovné ochranné známky Európskej únie MASSI - Čiastočné zamietnutie zápisu)
      (2020/C 390/02)
      Jazyk konania: španielčina

         Účastníci konania

         (Vec C-449/18 P)

         Odvolateľ: Úrad Európskej únie pre duševné vlastníctvo (EUIPO) (v zastúpení: S. Palmero Cabezas, splnomocnený zástupca)

         Ďalší účastníci konania: Lionel Andrés Messi Cuccittini (v zastúpení: J.-Y. Teindas Maillard a J.-B. Devaureix, abogados), J.M.-E.V. e hijos SRL (v zastúpení: J. Güell Serra a R. Gimeno-Bayón Cobos, abogados)

         (Vec C-474/18 P)

         Odvolatelia: J.M.-E.V. e hijos SRL (v zastúpení: J. Güell Serra a R. Gimeno-Bayón Cobos, abogados)

         Ďalší účastníci konania: Lionel Andrés Messi Cuccittini (v zastúpení: J.-Y. Teindas Maillard a J.-B. Devaureix, abogados), Úrad Európskej únie pre duševné vlastníctvo (EUIPO) (v zastúpení: S. Palmero Cabezas, splnomocnený zástupca

         Výrok rozsudku

                  1.

                  Odvolania sa zamietajú.

                  2.

                  Úrad Európskej únie pre duševné vlastníctvo (EUIPO) znáša svoje vlastné trovy konania a je povinný nahradiť trovy konania, ktoré vynaložil Lionel Andrés Messi Cuccittini vo veci C-449/18 P.

                  3.

                  J.M.-E.V. e hijos SRL znáša svoje vlastné trovy konania a je povinná nahradiť trovy konania, ktoré vynaložili Lionel Andrés Messi Cuccittini a Úrad Európskej únie pre duševné vlastníctvo (EUIPO) vo veci C-474/18 P.

         (1)  Ú. v. EÚ C 392, 29.10.2018.


title: Vec C-594/18 P: Rozsudok Súdneho dvora (veľká komora) z 22. septembra 2020 – Rakúska republika/Európska komisia a i. (Odvolanie – Štátna pomoc – Článok 107 ods. 3 písm. c) ZFEÚ – Články 11 a 194 ZFEÚ – Článok 1, článok 2 písm. c) a článok 106a ods. 3 Zmluvy o Euratome – Plánovaná pomoc v prospech bloku C jadrovej elektrárne Hinkley Point (Spojené kráľovstvo) – Rozhodnutie, ktorým sa pomoc vyhlasuje za zlučiteľnú s vnútorným trhom – Cieľ spoločného záujmu – Ciele Európskej únie v oblasti životného prostredia – Zásada ochrany životného prostredia, zásada znečisťovateľ platí, zásada obozretnosti a zásada trvalej udržateľnosti – Určenie dotknutej hospodárskej činnosti – Zlyhanie trhu – Primeranosť pomoci – Investičná alebo prevádzková pomoc – Vymedzenie prvkov pomoci – Oznámenie o zárukách)

text:
               16.11.2020

               SK

               Úradný vestník Európskej únie

               C 390/3

      Rozsudok Súdneho dvora (veľká komora) z 22. septembra 2020 – Rakúska republika/Európska komisia a i.
      (Vec C-594/18 P) (1)

      (Odvolanie - Štátna pomoc - Článok 107 ods. 3 písm. c) ZFEÚ - Články 11 a 194 ZFEÚ - Článok 1, článok 2 písm. c) a článok 106a ods. 3 Zmluvy o Euratome - Plánovaná pomoc v prospech bloku C jadrovej elektrárne Hinkley Point (Spojené kráľovstvo) - Rozhodnutie, ktorým sa pomoc vyhlasuje za zlučiteľnú s vnútorným trhom - Cieľ spoločného záujmu - Ciele Európskej únie v oblasti životného prostredia - Zásada ochrany životného prostredia, zásada znečisťovateľ platí, zásada obozretnosti a zásada trvalej udržateľnosti - Určenie dotknutej hospodárskej činnosti - Zlyhanie trhu - Primeranosť pomoci - Investičná alebo prevádzková pomoc - Vymedzenie prvkov pomoci - Oznámenie o zárukách)
      (2020/C 390/03)
      Jazyk konania: nemčina

         Účastníci konania

         Odvolateľka: Rakúska republika (v zastúpení: pôvodne G. Hesse, neskôr F. Koppensteiner a M. Klamert, splnomocnení zástupcovia, za právnej pomoci H. Kristoferitsch, Rechtsanwalt)

         Ďalší účastníci konania: Európska komisia (v zastúpení: É. Gippini Fournier, T. Maxian Rusche, P. Němečková a K. Herrmann, splnomocnení zástupcovia), Česká republika (v zastúpení: M. Smolek, J. Vláčil, T. Müller a I. Gavrilová, splnomocnení zástupcovia), Francúzska republika (v zastúpení: pôvodne D. Colas a P. Dodeller, neskôr P. Dodeller a T. Stehelin, splnomocnení zástupcovia), Luxemburské veľkovojvodstvo (v zastúpení: pôvodne D. Holderer, neskôr T. Uri, splnomocnení zástupcovia, za právnej pomoci P. Kinsch, avocat), Maďarsko (v zastúpení: M. Z. Fehér, splnomocnený zástupca, za právnej pomoci P. Nagy, ügyvéd), Poľská republika (v zastúpení: B. Majczyna, splnomocnený zástupca), Slovenská republika (v zastúpení: B. Ricziová, splnomocnená zástupkyňa), Spojené kráľovstvo Veľkej Británie a Severného Írska (v zastúpení: Z. Lavery a S. Brandon, splnomocnení zástupcovia, za právnej pomoci A. Robertson, QC, a T. Johnston, barrister)

         Výrok rozsudku

                  1.

                  Odvolanie sa zamieta.

                  2.

                  Rakúska republika znáša svoje vlastné trovy konania o odvolaní a je povinná nahradiť trovy konania vynaložené Európskou komisiou.

                  3.

                  Česká republika, Francúzska republika, Luxemburské veľkovojvodstvo, Maďarsko, Poľská republika, Slovenská republika a Spojené kráľovstvo Veľkej Británie a Severného Írska znášajú svoje vlastné trovy konania.

         (1)  Ú. v. EÚ C 427, 26.11.2018.


title: Vec C-648/18: Rozsudok Súdneho dvora (štvrtá komora) zo 17. septembra 2020 (návrh na začatie prejudiciálneho konania, ktorý podal Tribunalul Bucureşti – Rumunsko) – Autoritatea naţională de reglementare în domeniul energiei (ANRE)/Societatea de Producere a Energiei Electrice în Hidrocentrale Hidroelectrica SA (Návrh na začatie prejudiciálneho konania – Vnútorný trh s elektrickou energiou – Voľný pohyb tovaru – Článok 35 ZFEÚ – Množstevné obmedzenia vývozu – Opatrenia s rovnakým účinkom – Vnútroštátne opatrenie ukladajúce výrobcom elektrickej energie povinnosť ponúkať celú dostupnú elektrickú energiu výlučne na centralizovanom konkurenčnom trhu dotknutého členského štátu)

text:
               16.11.2020

               SK

               Úradný vestník Európskej únie

               C 390/3

      Rozsudok Súdneho dvora (štvrtá komora) zo 17. septembra 2020 (návrh na začatie prejudiciálneho konania, ktorý podal Tribunalul Bucureşti – Rumunsko) – Autoritatea naţională de reglementare în domeniul energiei (ANRE)/Societatea de Producere a Energiei Electrice în Hidrocentrale Hidroelectrica SA
      (Vec C-648/18) (1)

      (Návrh na začatie prejudiciálneho konania - Vnútorný trh s elektrickou energiou - Voľný pohyb tovaru - Článok 35 ZFEÚ - Množstevné obmedzenia vývozu - Opatrenia s rovnakým účinkom - Vnútroštátne opatrenie ukladajúce výrobcom elektrickej energie povinnosť ponúkať celú dostupnú elektrickú energiu výlučne na centralizovanom konkurenčnom trhu dotknutého členského štátu)
      (2020/C 390/04)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Tribunalul Bucureşti

         Účastníci konania pred vnútroštátnym súdom

         Žalobkyňa: Autoritatea naţională de reglementare în domeniul energiei (ANRE)

         Žalované: Societatea de Producere a Energiei Electrice în Hidrocentrale Hidroelectrica SA

         Výrok rozsudku

      Články 35 a 36 ZFEÚ sa majú vykladať v tom zmysle, že vnútroštátna právna úprava, ktorá tak, ako ju vykladá orgán poverený jej uplatňovaním, ukladá vnútroštátnym výrobcom elektrickej energie povinnosť ponúkať celú dostupnú elektrickú energiu na platformách spravovaných jediným prevádzkovateľom, ktorý bol určený na obchodovanie na vnútroštátnom trhu s elektrickou energiou, predstavuje opatrenie s rovnakým účinkom ako množstevné obmedzenie vývozu, ktoré nemožno opodstatniť dôvodmi verejnej bezpečnosti spojenými s bezpečnosťou zásobovania elektrickou energiou, keďže takáto právna úprava nie je primeraná sledovanému cieľu.

         (1)  Ú. v. EÚ C 25, 21.1.2019.


title: Spojené veci C-724/18 a C-727/18: Rozsudok Súdneho dvora (veľká komora) z 22. septembra 2020 (návrhy na začatie prejudiciálneho konania, ktoré podal Cour de cassation – Francúzsko) – Cali Apartments SCI (C-724/18), HX (C-727/18)/Procureur général près la cour d’appel de Paris, Ville de Paris (Návrh na začatie prejudiciálneho konania – Smernica 2006/123/ES – Pôsobnosť – Opakovaný prenájom zariadených priestorov na krátke časové obdobia príležitostným zákazníkom, ktorí tam nemajú nahlásený pobyt – Vnútroštátna právna úprava stanovujúca pre určité vymedzené obce systém predchádzajúceho povolenia a oprávňujúca tieto obce vymedziť podmienky udeľovania povolení stanovených týmto systémom – Článok 4 ods. 6 – Pojem „systém udeľovania povolení“ – Článok 9 – Odôvodnenie – Nedostatočná ponuka cenovo dostupných nehnuteľností na bývanie určených na dlhodobý prenájom – Proporcionalita – Článok 10 – Požiadavky vzťahujúce sa na podmienky udeľovania povolení)

text:
               16.11.2020

               SK

               Úradný vestník Európskej únie

               C 390/4

      Rozsudok Súdneho dvora (veľká komora) z 22. septembra 2020 (návrhy na začatie prejudiciálneho konania, ktoré podal Cour de cassation – Francúzsko) – Cali Apartments SCI (C-724/18), HX (C-727/18)/Procureur général près la cour d’appel de Paris, Ville de Paris
      (Spojené veci C-724/18 a C-727/18) (1)

      (Návrh na začatie prejudiciálneho konania - Smernica 2006/123/ES - Pôsobnosť - Opakovaný prenájom zariadených priestorov na krátke časové obdobia príležitostným zákazníkom, ktorí tam nemajú nahlásený pobyt - Vnútroštátna právna úprava stanovujúca pre určité vymedzené obce systém predchádzajúceho povolenia a oprávňujúca tieto obce vymedziť podmienky udeľovania povolení stanovených týmto systémom - Článok 4 ods. 6 - Pojem „systém udeľovania povolení“ - Článok 9 - Odôvodnenie - Nedostatočná ponuka cenovo dostupných nehnuteľností na bývanie určených na dlhodobý prenájom - Proporcionalita - Článok 10 - Požiadavky vzťahujúce sa na podmienky udeľovania povolení)
      (2020/C 390/05)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Cour de cassation

         Účastníci konania pred vnútroštátnym súdom

         Žalobkyne: Cali Apartments SCI (C-724/18), HX (C-727/18)

         Žalovaní: Procureur général près la cour d’appel de Paris, Ville de Paris

         Výrok rozsudku

                  1.

                  Články 1 a 2 smernice Európskeho parlamentu a Rady 2006/123/ES z 12. decembra 2006 o službách na vnútornom trhu sa majú vykladať v tom zmysle, že táto smernica sa uplatňuje na právnu úpravu členského štátu týkajúcu sa činností odplatného prenájmu zariadených priestorov určených na bývanie príležitostným zákazníkom, ktorí tam nemajú nahlásený pobyt, a to opakovane a na krátke časové obdobia, tak v rámci podnikateľskej činnosti, ako aj nepodnikateľsky.

                  2.

                  Článok 4 smernice 2006/123 sa má vykladať tom zmysle, že vnútroštátna právna úprava, ktorá podmieňuje výkon určitých činností prenájmu priestorov určených na bývanie predchádzajúcim povolením, spadá pod pojem „systém udeľovania povolení“ v zmysle bodu 6 tohto článku.

                  3.

                  Článok 9 ods. 1 písm. b) a c) smernice 2006/123 sa má vykladať v tom zmysle, že vnútroštátna právna úprava, ktorá z dôvodov týkajúcich sa zabezpečenia dostatočnej ponuky cenovo dostupných nehnuteľností na bývanie určených na dlhodobý prenájom podmieňuje určité činnosti odplatného prenájmu zariadených priestorov určených na bývanie príležitostným zákazníkom, ktorí tam nemajú nahlásený pobyt, a to opakovane a na krátke časové obdobia, systémom predchádzajúceho povolenia uplatniteľným v určitých obciach, kde je osobitne vystupňovaný tlak na výšku nájomného, je odôvodnená naliehavým dôvodom všeobecného záujmu týkajúcim sa boja proti nedostatku nehnuteľností na bývanie určených na prenájom a primeraná sledovanému cieľu, keďže tento cieľ nemožno dosiahnuť pomocou menej reštriktívneho opatrenia, najmä v dôsledku skutočnosti, že následná inšpekcia by bola vykonaná príliš neskoro, aby bola skutočne účinná.

                  4.

                  Článok 10 ods. 2 smernice 2006/123 sa má vykladať v tom zmysle, že nebráni vnútroštátnej právnej úprave, ktorá zavádza systém podmieňujúci výkon určitých činností odplatného prenájmu zariadených priestorov určených na bývanie predchádzajúcim povolením, vychádzajúci z kritérií týkajúcich sa toho, že predmetný priestor je prenajímaný „opakovane a na krátke časové obdobia, a to príležitostným zákazníkom, ktorí tam nemajú nahlásený pobyt“, a ktorý zveruje miestnym úradom právomoc spresniť v rámcovom ohraničení vymedzenom touto právnou úpravou podmienky udeľovania povolení stanovených týmto systémom vzhľadom na ciele sociálnej rozmanitosti a v závislosti od charakteristík trhu s obytnými priestormi a od potreby nezhoršiť nedostatok nehnuteľností určených na bývanie, ktoré budú v prípade potreby spojené s povinnosťou kompenzácie vo forme akcesorickej a súbežnej premeny priestorov určených na iné účely na priestory určené na bývanie, pokiaľ sú tieto podmienky udeľovania povolení v súlade s požiadavkami stanovenými týmto ustanovením a pokiaľ je možné túto povinnosť splniť za transparentných a dostupných podmienok.

         (1)  Ú. v. EÚ C 35, 28.1.2019.


title: Vec C-806/18: Rozsudok Súdneho dvora (piata komora) zo 17. septembra 2020 (návrh na začatie prejudiciálneho konania, ktorý podal Hoge Raad der Nederlanden – Holandsko) – trestné konanie proti JZ (Návrh na začatie prejudiciálneho konania – Priestor slobody, bezpečnosti a spravodlivosti – Vrátenie neoprávnene sa zdržiavajúcich štátnych príslušníkov tretích krajín – Smernica 2008/115/ES – Článok 11 – Zákaz vstupu – Štátny príslušník tretej krajiny, ktorému bol uložený zákaz vstupu, ale ktorý nikdy neodišiel z dotknutého členského štátu – Vnútroštátna právna úprava, ktorá stanovuje trest odňatia slobody za pobyt tohto štátneho príslušníka v tomto členskom štáte, hoci vie o zákaze vstupu, ktorý mu bol uložený)

text:
               16.11.2020

               SK

               Úradný vestník Európskej únie

               C 390/5

      Rozsudok Súdneho dvora (piata komora) zo 17. septembra 2020 (návrh na začatie prejudiciálneho konania, ktorý podal Hoge Raad der Nederlanden – Holandsko) – trestné konanie proti JZ
      (Vec C-806/18) (1)

      (Návrh na začatie prejudiciálneho konania - Priestor slobody, bezpečnosti a spravodlivosti - Vrátenie neoprávnene sa zdržiavajúcich štátnych príslušníkov tretích krajín - Smernica 2008/115/ES - Článok 11 - Zákaz vstupu - Štátny príslušník tretej krajiny, ktorému bol uložený zákaz vstupu, ale ktorý nikdy neodišiel z dotknutého členského štátu - Vnútroštátna právna úprava, ktorá stanovuje trest odňatia slobody za pobyt tohto štátneho príslušníka v tomto členskom štáte, hoci vie o zákaze vstupu, ktorý mu bol uložený)
      (2020/C 390/06)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Hoge Raad der Nederlanden

         Účastník trestného konania pred vnútroštátnym súdom

      JZ

         Výrok rozsudku

      Smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, a najmä jej článok 11, sa má vykladať v tom zmysle, že nebráni právnej úprave členského štátu, ktorá stanovuje, že trest odňatia slobody možno štátnemu príslušníkovi tretej krajiny, ktorý má nelegálny pobyt a voči ktorému bolo konanie o návrate podľa tejto smernice ukončené, uložiť bez toho, aby dotknutá osoba skutočne opustila územie členských štátov, ak je trestne stíhané konanie definované ako nelegálny pobyt s vedomím o zákaze vstupu, ktorý bol uložený najmä z dôvodu, že dotknutá osoba má záznam v registri trestov alebo z dôvodu hrozby, ktorú predstavuje pre verejný poriadok alebo národnú bezpečnosť, pod podmienkou, že trestne stíhané konanie nie je definované vzhľadom na porušenie tohto zákazu vstupu a že táto právna úprava je dostatočne dostupná, presná a predvídateľná, aby sa zabránilo akémukoľvek nebezpečenstvu svojvôle, čo prináleží overiť vnútroštátnemu súdu

         (1)  Ú. v. EÚ C 122, 1.4.2019.


title: Spojené veci C-807/18 a C-39/19: Rozsudok Súdneho dvora (veľká komora) z 15. septembra 2020 (návrh na začatie prejudiciálneho konania, ktorý podal Fővárosi Törvényszék – Maďarsko) – Telenor Magyarország Zrt./Nemzeti Média- és Hírközlési Hatóság Elnöke (Návrh na začatie prejudiciálneho konania – Elektronické komunikácie – Nariadenie (EÚ) 2015/2120 – Článok 3 – Prístup k otvorenému internetu – Článok 3 ods. 1 – Práva koncových užívateľov – Právo na prístup k aplikáciám a službám, ako aj na ich používanie – Právo poskytovať aplikácie a služby – Článok 3 ods. 2 – Zákaz dohôd a obchodných praktík obmedzujúcich výkon práv koncových užívateľov – Pojmy „dohody“, „obchodné praktiky“, „koncoví užívatelia“ a „spotrebitelia“ – Posúdenie existencie obmedzenia výkonu práv koncových užívateľov – Podmienky – Článok 3 ods. 3 – Povinnosť rovnakého a nediskriminačného zaobchádzania s prevádzkou – Možnosť vykonávať primerané opatrenia na riadenie prevádzky – Zákaz opatrení blokovania a spomaľovania prevádzky – Výnimky – Obchodné praktiky spočívajúce v ponúkaní balíkov služieb, ktoré stanovujú, že zákazníci, ktorí si ich objednajú, si predplatia balík, ktorý im dáva právo používať bez obmedzení určitý objem dát bez toho, aby sa odpočítavalo používanie určitých špecifických aplikácií a služieb, ktoré spadajú pod „nulovú tarifu“, a po vyčerpaní tohto objemu dát môžu naďalej používať bez obmedzení tieto špecifické aplikácie a služby, hoci na ostatné aplikácie a služby sa uplatnia opatrenia blokovania alebo spomaľovania prevádzky)

text:
               16.11.2020

               SK

               Úradný vestník Európskej únie

               C 390/6

      Rozsudok Súdneho dvora (veľká komora) z 15. septembra 2020 (návrh na začatie prejudiciálneho konania, ktorý podal Fővárosi Törvényszék – Maďarsko) – Telenor Magyarország Zrt./Nemzeti Média- és Hírközlési Hatóság Elnöke
      (Spojené veci C-807/18 a C-39/19) (1)

      (Návrh na začatie prejudiciálneho konania - Elektronické komunikácie - Nariadenie (EÚ) 2015/2120 - Článok 3 - Prístup k otvorenému internetu - Článok 3 ods. 1 - Práva koncových užívateľov - Právo na prístup k aplikáciám a službám, ako aj na ich používanie - Právo poskytovať aplikácie a služby - Článok 3 ods. 2 - Zákaz dohôd a obchodných praktík obmedzujúcich výkon práv koncových užívateľov - Pojmy „dohody“, „obchodné praktiky“, „koncoví užívatelia“ a „spotrebitelia“ - Posúdenie existencie obmedzenia výkonu práv koncových užívateľov - Podmienky - Článok 3 ods. 3 - Povinnosť rovnakého a nediskriminačného zaobchádzania s prevádzkou - Možnosť vykonávať primerané opatrenia na riadenie prevádzky - Zákaz opatrení blokovania a spomaľovania prevádzky - Výnimky - Obchodné praktiky spočívajúce v ponúkaní balíkov služieb, ktoré stanovujú, že zákazníci, ktorí si ich objednajú, si predplatia balík, ktorý im dáva právo používať bez obmedzení určitý objem dát bez toho, aby sa odpočítavalo používanie určitých špecifických aplikácií a služieb, ktoré spadajú pod „nulovú tarifu“, a po vyčerpaní tohto objemu dát môžu naďalej používať bez obmedzení tieto špecifické aplikácie a služby, hoci na ostatné aplikácie a služby sa uplatnia opatrenia blokovania alebo spomaľovania prevádzky)
      (2020/C 390/07)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Fővárosi Törvényszék

         Účastníci konania pred vnútroštátnym súdom

         Žalobkyňa: Telenor Magyarország Zrt.

         Žalovaný: Nemzeti Média- és Hírközlési Hatóság Elnöke

         Výrok rozsudku

      Článok 3 nariadenia Európskeho parlamentu a Európskej rady (EÚ) 2015/2120 z 25. novembra 2015, ktorým sa ustanovujú opatrenia týkajúce sa prístupu k otvorenému internetu a ktorým sa mení smernica 2002/22/ES o univerzálnej službe a právach užívateľov týkajúcich sa elektronických komunikačných sietí a služieb a nariadenie (EÚ) č. 531/2012 o roamingu vo verejných mobilných komunikačných sieťach v rámci Únie, sa má vykladať v tom zmysle, že balíky služieb, ktoré poskytovateľ služieb prístupu k internetu poskytuje prostredníctvom dohôd uzatváraných s koncovými užívateľmi, podľa ktorých si môžu títo koncoví užívatelia predplatiť balík, ktorý im dáva právo používať bez obmedzení určitý objem dát bez toho, aby sa od neho odpočítavalo používanie určitých špecifických aplikácií a služieb, ktoré spadajú pod „nulovú tarifu“, a po vyčerpaní tohto objemu dát môžu naďalej bez obmedzení používať dané špecifické aplikácie a služby, hoci na ostatné dostupné aplikácie a služby sa uplatnia opatrenia blokovania alebo spomaľovania prevádzky:

                  —

                  sú nezlučiteľné s odsekom 2 tohto článku v spojení s jeho odsekom 1, keďže tieto balíky služieb, dohody a opatrenia blokovania alebo spomaľovania obmedzujú výkon práv koncových užívateľov, a

                  —

                  sú nezlučiteľné s odsekom 3 uvedeného článku, keďže uvedené opatrenia blokovania alebo spomaľovania sú založené na obchodných kritériách.

         (1)  Ú. v. EÚ C 139, 15.4.2019.


title: Vec C-12/19 P: Rozsudok Súdneho dvora (štvrtá komora) zo 17. septembra 2020 – Mylène Troszczynski/Európsky parlament (Odvolanie – Inštitucionálne právo – Člen Európskeho parlamentu – Protokol o výsadách a imunitách Európskej únie – Článok 8 – Poslanecká imunita – Činnosť, ktorá nesúvisí s poslaneckými úlohami – Zverejnenie správy na účte poslanca na platforme Twitter – Článok 9 – Nedotknuteľnosť poslanca – Rozsah – Rozhodnutie o zbavení poslaneckej imunity)

text:
               16.11.2020

               SK

               Úradný vestník Európskej únie

               C 390/7

      Rozsudok Súdneho dvora (štvrtá komora) zo 17. septembra 2020 – Mylène Troszczynski/Európsky parlament
      (Vec C-12/19 P) (1)

      (Odvolanie - Inštitucionálne právo - Člen Európskeho parlamentu - Protokol o výsadách a imunitách Európskej únie - Článok 8 - Poslanecká imunita - Činnosť, ktorá nesúvisí s poslaneckými úlohami - Zverejnenie správy na účte poslanca na platforme Twitter - Článok 9 - Nedotknuteľnosť poslanca - Rozsah - Rozhodnutie o zbavení poslaneckej imunity)
      (2020/C 390/08)
      Jazyk konania: francúzština

         Účastníci konania

         Odvolateľka: Mylène Troszczynski (v zastúpení: F. Wagner, advokát)

         Ďalší účastník konania: Európsky parlament (v zastúpení: S. Alonso de León a C. Burgos, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Mylène Troszczynski je povinná nahradiť trovy konania.

         (1)  Ú. v. EÚ C 82, 4.3.2019.


title: Vec C-121/19 P: Rozsudok Súdneho dvora (deviata komora) zo 16. septembra 2020 – Edison SpA/Úrad Európskej únie pre duševné vlastníctvo (Odvolanie – Ochranná známka Európskej únie – Prihláška obrazovej ochrannej známky obsahujúcej slovný prvok EDISON – Výklad pojmov uvedených v názve triedy Niceského triedenia v príslušnom abecednom zozname)

text:
               16.11.2020

               SK

               Úradný vestník Európskej únie

               C 390/7

      Rozsudok Súdneho dvora (deviata komora) zo 16. septembra 2020 – Edison SpA/Úrad Európskej únie pre duševné vlastníctvo
      (Vec C-121/19 P) (1)

      (Odvolanie - Ochranná známka Európskej únie - Prihláška obrazovej ochrannej známky obsahujúcej slovný prvok EDISON - Výklad pojmov uvedených v názve triedy Niceského triedenia v príslušnom abecednom zozname)
      (2020/C 390/09)
      Jazyk konania: taliančina

         Účastníci konania

         Odvolateľka: Edison SpA (v zastúpení: F. Boscariol de Roberto a D. Martucci, avvocati)

         Ďalší účastník konania: Úrad Európskej únie pre duševné vlastníctvo (v zastúpení: J. Crespo Carrillo, splnomocnený zástupca)

         Výrok rozsudku

                  1.

                  Odvolanie sa zamieta.

                  2.

                  Edison SpA znáša svoje vlastné trovy konania a je povinná nahradiť trovy konania, ktoré vznikli Úradu Európskej únie pre duševné vlastníctvo (EUIPO).

         (1)  Ú. v. EÚ C 288, 26.8.2019.


title: Vec C-122/19 P: Rozsudok Súdneho dvora (siedma komora) z 10. septembra 2020 – Hamas/Rada Európskej únie, Francúzska republika, Európska komisia (Odvolanie – Spoločná zahraničná a bezpečnostná politika – Boj proti terorizmu – Reštriktívne opatrenia prijaté proti určitým osobám a subjektom – Zmrazenie finančných prostriedkov – Spoločná pozícia 2001/931/SZBP – Článok 1 ods. 4 a 6 – Nariadenie (ES) č. 2580/2001 – Článok 2 ods. 3 – Ponechanie organizácie na zozname osôb, skupín a subjektov zapojených do teroristických činov – Podmienky – Príslušný orgán rovnocenný súdnemu orgánu – Rozhodnutie o odsúdení – Trvajúce nebezpečenstvo zapojenia do teroristických činov – Skutkový základ pre rozhodnutie o zmrazení finančných prostriedkov – Povinnosť odôvodnenia – Právo na účinnú súdnu ochranu)

text:
               16.11.2020

               SK

               Úradný vestník Európskej únie

               C 390/8

      Rozsudok Súdneho dvora (siedma komora) z 10. septembra 2020 – Hamas/Rada Európskej únie, Francúzska republika, Európska komisia
      (Vec C-122/19 P) (1)

      (Odvolanie - Spoločná zahraničná a bezpečnostná politika - Boj proti terorizmu - Reštriktívne opatrenia prijaté proti určitým osobám a subjektom - Zmrazenie finančných prostriedkov - Spoločná pozícia 2001/931/SZBP - Článok 1 ods. 4 a 6 - Nariadenie (ES) č. 2580/2001 - Článok 2 ods. 3 - Ponechanie organizácie na zozname osôb, skupín a subjektov zapojených do teroristických činov - Podmienky - Príslušný orgán rovnocenný súdnemu orgánu - Rozhodnutie o odsúdení - Trvajúce nebezpečenstvo zapojenia do teroristických činov - Skutkový základ pre rozhodnutie o zmrazení finančných prostriedkov - Povinnosť odôvodnenia - Právo na účinnú súdnu ochranu)
      (2020/C 390/10)
      Jazyk konania: francúzština

         Účastníci konania

         Odvolateľ: Hamas (v zastúpení: L. Glock, advokátka)

         Ďalší účastníci konania: Rada Európskej únie (v zastúpení: B. Driessen a K. Pavlaki, splnomocnení zástupcovia), Francúzska republika, Európska komisia (v zastúpení: pôvodne F. Castillo de la Torre, A. Bouquet, J. Roberti di Sarsina, C. Zadra a A. Tizzano, neskôr F. Castillo de la Torre, A. Bouquet a J. Roberti di Sarsina, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Hamas znáša vlastné trovy konania a je povinná nahradiť trovy konania Rady Európskej únie a Európskej komisie.

         (1)  Ú. v. EÚ C 131, 8.4.2019.


title: Vec C-312/19: Rozsudok Súdneho dvora (ôsma komora) zo 16. septembra 2020 (návrh na začatie prejudiciálneho konania, ktorý podal Lietuvos vyriausiasis administracinis teismas – Litva) – XT/Valstybinė mokesčių inspekcija prie Lietuvos Respublikos finansų ministerijos (Návrh na začatie prejudiciálneho konania – Smernica 2006/112/ES – Spoločný systém dane z pridanej hodnoty (DPH) – Článok 9 ods. 1 – Článok 193 – Pojem „zdaniteľná osoba“ – Zmluva o spoločnej činnosti – Obchodné partnerstvo – Priradenie ekonomickej transakcie jednému z partnerov – Určenie osoby povinnej platiť daň)

text:
               16.11.2020

               SK

               Úradný vestník Európskej únie

               C 390/8

      Rozsudok Súdneho dvora (ôsma komora) zo 16. septembra 2020 (návrh na začatie prejudiciálneho konania, ktorý podal Lietuvos vyriausiasis administracinis teismas – Litva) – XT/Valstybinė mokesčių inspekcija prie Lietuvos Respublikos finansų ministerijos
      (Vec C-312/19) (1)

      (Návrh na začatie prejudiciálneho konania - Smernica 2006/112/ES - Spoločný systém dane z pridanej hodnoty (DPH) - Článok 9 ods. 1 - Článok 193 - Pojem „zdaniteľná osoba“ - Zmluva o spoločnej činnosti - Obchodné partnerstvo - Priradenie ekonomickej transakcie jednému z partnerov - Určenie osoby povinnej platiť daň)
      (2020/C 390/11)
      Jazyk konania: litovčina

         Vnútroštátny súd, ktorý podal návrh na začatie prejudiciálneho konania

      Lietuvos vyriausiasis administracinis teismas

         Účastníci konania pred vnútroštátnym súdom

         Žalobca: XT

         Žalovaný: Valstybinė mokesčių inspekcija prie Lietuvos Respublikos finansų ministerijos

         Výrok rozsudku

      Článok 9 ods. 1 a článok 193 smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že fyzická osoba, ktorá s inou fyzickou osobou uzavrela zmluvu o spoločnej činnosti zakladajúcu obchodné partnerstvo bez právnej subjektivity, ktoré sa vyznačuje tým, že prvá osoba je oprávnená konať v mene všetkých partnerov, ale vo vzťahoch s tretími osobami vystupuje sama a vo vlastnom mene, keď plní úlohy, ktorými sa realizuje ekonomická činnosť vykonávaná týmto partnerstvom, sa v zmysle článku 9 ods. 1 smernice 2006/112 musí považovať za zdaniteľnú osobu a za osobu, ktorá je sama povinná platiť daň z pridanej hodnoty dlžnú podľa článku 193 tejto smernice, pokiaľ koná na vlastný účet alebo na účet inej osoby ako komisionár v zmysle článku 14 ods. 2 písm. c) a článku 28 uvedenej smernice.

         (1)  Ú. v. EÚ C 220, 1.7.2019.


title: Vec C-363/19: Rozsudok Súdneho dvora (desiata komora) z 10. septembra 2020 (návrh na začatie prejudiciálneho konania, ktorý podal Patent- och marknadsdomstolen vid Stockholms tingsrätt – Švédsko) – Konsumentombudsmannen/Mezina AB (Návrh na začatie prejudiciálneho konania – Bezpečnosť potravín – Výživové a zdravotné tvrdenia o potravinách – Nariadenie (ES) č. 1924/2006 – Články 5 a 6 – Vedecké odôvodnenie tvrdení – Všeobecne uznávané vedecké dôkazy – Článok 10 ods. 1 – Článok 28 ods. 5 – Prechodný režim – Nekalé obchodné praktiky podnikateľov voči spotrebiteľom na vnútornom trhu – Smernica 2005/29/ES – Článok 3 ods. 4 – Vzťah medzi ustanoveniami smernice 2005/29 a inými právnymi predpismi Únie upravujúcimi osobitné aspekty nekalých obchodných praktík)

text:
               16.11.2020

               SK

               Úradný vestník Európskej únie

               C 390/10

      Rozsudok Súdneho dvora (desiata komora) z 10. septembra 2020 (návrh na začatie prejudiciálneho konania, ktorý podal Patent- och marknadsdomstolen vid Stockholms tingsrätt – Švédsko) – Konsumentombudsmannen/Mezina AB
      (Vec C-363/19) (1)

      (Návrh na začatie prejudiciálneho konania - Bezpečnosť potravín - Výživové a zdravotné tvrdenia o potravinách - Nariadenie (ES) č. 1924/2006 - Články 5 a 6 - Vedecké odôvodnenie tvrdení - Všeobecne uznávané vedecké dôkazy - Článok 10 ods. 1 - Článok 28 ods. 5 - Prechodný režim - Nekalé obchodné praktiky podnikateľov voči spotrebiteľom na vnútornom trhu - Smernica 2005/29/ES - Článok 3 ods. 4 - Vzťah medzi ustanoveniami smernice 2005/29 a inými právnymi predpismi Únie upravujúcimi osobitné aspekty nekalých obchodných praktík)
      (2020/C 390/13)
      Jazyk konania: švédčina

         Vnútroštátny súd, ktorý podal návrh na začatie prejudiciálneho konania

      Patent- och marknadsdomstolen vid Stockholms tingsrätt

         Účastníci konania pred vnútroštátnym súdom

         Žalobca: Konsumentombudsmannen

         Žalovaná: Mezina AB

         Výrok rozsudku

                  1.

                  Článok 5 ods. 1, článok 6 ods. 1 a 2, článok 10 ods. 1, ako aj článok 28 ods. 5 nariadenia Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách, zmeneného nariadením Európskeho parlamentu a Rady (ES) č. 107/2008 z 15. januára 2008, sa majú vykladať v tom zmysle, že v rámci prechodného režimu stanoveného v tomto poslednom uvedenom ustanovení dôkazné bremeno a úroveň dôkazov vyžadovanú v oblasti zdravotných tvrdení uvedených v článku 13 ods. 1 písm. a) tohto nariadenia upravuje uvedené nariadenie, ktoré vyžaduje, aby dotknutý prevádzkovateľ potravinárskeho podniku bol schopný tvrdenie, ktoré používa, odôvodniť všeobecne uznávanými vedeckými dôkazmi. Tieto tvrdenia sa musia opierať o objektívne skutočnosti, o ktorých existujú dostatočne jednotné vedecké názory.

                  2.

                  V prípade rozporu medzi ustanoveniami nariadenia č. 1924/2006, zmeneného nariadením č. 107/2008, a ustanoveniami smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“), majú ustanovenia tohto nariadenia prednosť a uplatňujú sa na nekalé obchodné praktiky v oblasti zdravotných tvrdení v zmysle uvedeného nariadenia.

         (1)  Ú. v. EÚ C 246, 22.7.2019.


title: Vec C-367/19: Rozsudok Súdneho dvora (štvrtá komora) z 10. septembra 2020 (návrh na začatie prejudiciálneho konania, ktorý podal Državna revizijska komisija za revizijo postopkov oddaje javnih naročil – Slovinsko) – Tax-Fin-Lex d.o.o./Ministrstvo za notranje zadeve (Návrh na začatie prejudiciálneho konania – Verejné zákazky na služby – Smernica 2014/24/EÚ – Článok 2 ods. 1 bod 5 – Pojem „verejná zákazka“ – Pojem „odplatná zmluva“ – Ponuka uchádzača s cenou nula eur – Odmietnutie ponuky – Článok 69 – Ponuka s neobvykle nízkou cenou)

text:
               16.11.2020

               SK

               Úradný vestník Európskej únie

               C 390/11

      Rozsudok Súdneho dvora (štvrtá komora) z 10. septembra 2020 (návrh na začatie prejudiciálneho konania, ktorý podal Državna revizijska komisija za revizijo postopkov oddaje javnih naročil – Slovinsko) – Tax-Fin-Lex d.o.o./Ministrstvo za notranje zadeve
      (Vec C-367/19) (1)

      (Návrh na začatie prejudiciálneho konania - Verejné zákazky na služby - Smernica 2014/24/EÚ - Článok 2 ods. 1 bod 5 - Pojem „verejná zákazka“ - Pojem „odplatná zmluva“ - Ponuka uchádzača s cenou nula eur - Odmietnutie ponuky - Článok 69 - Ponuka s neobvykle nízkou cenou)
      (2020/C 390/14)
      Jazyk konania: slovinčina

         Vnútroštátny súd, ktorý podal návrh na začatie prejudiciálneho konania

      Državna revizijska komisija za revizijo postopkov oddaje javnih naročil

         Účastníci konania pred vnútroštátnym súdom

         Žalobkyňa: Tax-Fin-Lex d.o.o

         Žalovaný: Ministrstvo za notranje zadeve

         za účasti: LEXPERA d.o.o.

         Výrok rozsudku

      Článok 2 ods. 1 bod 5 smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES, zmenenej delegovaným nariadením Komisie (EÚ) 2017/2365 z 18. decembra 2017, sa má vykladať v tom zmysle, že nepredstavuje právny základ na zamietnutie ponuky uchádzača v rámci verejného obstarávania len z dôvodu, že cena navrhovaná v ponuke je nula eur.

         (1)  Ú. v. EÚ C 263, 5.8.2019.


title: Vec C-386/19 P: Rozsudok Súdneho dvora (siedma komora) z 10. septembra 2020 – Hamas/Rada Európskej únie, Európska komisia (Odvolanie – Spoločná zahraničná a bezpečnostná politika – Boj proti terorizmu – Reštriktívne opatrenia prijaté voči určitým osobám a subjektom – Zmrazenie finančných prostriedkov – Spoločná pozícia 2001/931/SZBP – Článok 1 ods. 4 a 6 – Nariadenie (ES) č. 2580/2001 – Článok 2 ods. 3 – Ponechanie organizácie na zozname osôb, skupín a subjektov zapojených do teroristických činov – Podmienky – Príslušný orgán rovnocenný súdnemu orgánu – Odsudzujúce rozhodnutie – Pretrvávanie nebezpečenstva zapojenia do teroristických činov – Povinnosť odôvodnenia – Právo na obhajobu – Právo na účinnú súdnu ochranu)

text:
               16.11.2020

               SK

               Úradný vestník Európskej únie

               C 390/11

      Rozsudok Súdneho dvora (siedma komora) z 10. septembra 2020 – Hamas/Rada Európskej únie, Európska komisia
      (Vec C-386/19 P) (1)

      (Odvolanie - Spoločná zahraničná a bezpečnostná politika - Boj proti terorizmu - Reštriktívne opatrenia prijaté voči určitým osobám a subjektom - Zmrazenie finančných prostriedkov - Spoločná pozícia 2001/931/SZBP - Článok 1 ods. 4 a 6 - Nariadenie (ES) č. 2580/2001 - Článok 2 ods. 3 - Ponechanie organizácie na zozname osôb, skupín a subjektov zapojených do teroristických činov - Podmienky - Príslušný orgán rovnocenný súdnemu orgánu - Odsudzujúce rozhodnutie - Pretrvávanie nebezpečenstva zapojenia do teroristických činov - Povinnosť odôvodnenia - Právo na obhajobu - Právo na účinnú súdnu ochranu)
      (2020/C 390/15)
      Jazyk konania: francúzština

         Účastníci konania

         Odvolateľ: Hamas (v zastúpení: L. Glock, advokátka)

         Ďalší účastníci konania: Rada Európskej únie (v zastúpení: B. Driessen a S. Van Overmeire, splnomocnení zástupcovia), Európska komisia (v zastúpení: pôvodne F. Castillo de la Torre, L. Baumgart, J. Roberti di Sarsina, C. Zadra a A. Tizzano, neskôr F. Castillo de la Torre, L. Baumgart a J. Roberti di Sarsina, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Hamas znáša svoje vlastné trovy konania a je povinný nahradiť trovy, ktoré vznikli Rade Európskej únie a Európskej komisii.

         (1)  Ú. v. EÚ C 220, 1.7.2019.


title: Vec C-462/19: Rozsudok Súdneho dvora (deviata komora) zo 16. septembra 2020 (návrh na začatie prejudiciálneho konania, ktorý podal Comisión Nacional de los Mercados y la Competencia – Španielsko) – Asociación Nacional de Empresas Estibadoras y Consignatarios de Buques (Anesco), Comisiones Obreras, Coordinadora Estatal de Trabajadores del Mar (CETM), Confederación Intersindical Gallega, Eusko Langileen Alkartasuna, Langile Abertzaleen Batzordeak, Unión General de Trabajadores (UGT) (Návrh na začatie prejudiciálneho konania – Pojem „súdny orgán“ v zmysle článku 267 ZFEÚ – Kritériá – Comisión Nacional de los Mercados y la Competencia (Národná komisia pre trhy a hospodársku súťaž, Španielsko) – Neprípustnosť návrhu na začatie prejudiciálneho konania)

text:
               16.11.2020

               SK

               Úradný vestník Európskej únie

               C 390/12

      Rozsudok Súdneho dvora (deviata komora) zo 16. septembra 2020 (návrh na začatie prejudiciálneho konania, ktorý podal Comisión Nacional de los Mercados y la Competencia – Španielsko) – Asociación Nacional de Empresas Estibadoras y Consignatarios de Buques (Anesco), Comisiones Obreras, Coordinadora Estatal de Trabajadores del Mar (CETM), Confederación Intersindical Gallega, Eusko Langileen Alkartasuna, Langile Abertzaleen Batzordeak, Unión General de Trabajadores (UGT)
      (Vec C-462/19) (1)

      (Návrh na začatie prejudiciálneho konania - Pojem „súdny orgán“ v zmysle článku 267 ZFEÚ - Kritériá - Comisión Nacional de los Mercados y la Competencia (Národná komisia pre trhy a hospodársku súťaž, Španielsko) - Neprípustnosť návrhu na začatie prejudiciálneho konania)
      (2020/C 390/16)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Comisión Nacional de los Mercados y la Competencia

         Účastníci konania pred vnútroštátnym súdom

      Asociación Nacional de Empresas Estibadoras y Consignatarios de Buques (Anesco), Comisiones Obreras, Coordinadora Estatal de Trabajadores del Mar (CETM), Confederación Intersindical Gallega, Eusko Langileen Alkartasuna, Langile Abertzaleen Batzordeak, Unión General de Trabajadores (UGT)

         za účasti: Asociación Estatal de Empresas Operadoras Portuarias (Asoport)

         Výrok rozsudku

      Návrh na začatie prejudiciálneho konania, ktorý podala Comisión Nacional de los Mercados y la Competencia (Národná komisia pre trhy a hospodársku súťaž, Španielsko) rozhodnutím z 12. júna 2019, je neprípustný.

         (1)  Ú. v. EÚ C 357, 21.10.2019.


title: Vec C-498/19 P: Rozsudok Súdneho dvora (šiesta komora) z 10. septembra 2020 – Rumunsko/Európska komisia (Odvolanie – Európsky poľnohospodársky záručný fond (EPZF) a Európsky poľnohospodársky fond pre rozvoj vidieka (EPFRV) – Rozhodnutie Európskej komisie, ktorým sa vylučujú určité výdavky z financovania Európskou úniou – Oznámenie osobe, ktorej je rozhodnutie určené – Tlačová chyba v prílohe – Uverejnenie rozhodnutia v Úradnom vestníku Európskej únie – Lehota na podanie žaloby – Začiatok plynutia – Oneskorené podanie – Zásada právnej istoty – Dodržanie zásady kontradiktórnosti konania)

text:
               16.11.2020

               SK

               Úradný vestník Európskej únie

               C 390/13

      Rozsudok Súdneho dvora (šiesta komora) z 10. septembra 2020 – Rumunsko/Európska komisia
      (Vec C-498/19 P) (1)

      (Odvolanie - Európsky poľnohospodársky záručný fond (EPZF) a Európsky poľnohospodársky fond pre rozvoj vidieka (EPFRV) - Rozhodnutie Európskej komisie, ktorým sa vylučujú určité výdavky z financovania Európskou úniou - Oznámenie osobe, ktorej je rozhodnutie určené - Tlačová chyba v prílohe - Uverejnenie rozhodnutia v Úradnom vestníku Európskej únie - Lehota na podanie žaloby - Začiatok plynutia - Oneskorené podanie - Zásada právnej istoty - Dodržanie zásady kontradiktórnosti konania)
      (2020/C 390/17)
      Jazyk konania: rumunčina

         Účastníci konania

         Odvolateľ: Rumunsko (v zastúpení: pôvodne C.-R. Canţăr, E. Gane, O.-C. Ichim a M. Chicu, neskôr E. Gane, O.-C. Ichim a M. Chicu, splnomocnení zástupcovia)

         Ďalší účastník konania: Európska komisia (v zastúpení: J. Aquilina a A. Biolan, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Rumunsko je povinné nahradiť trovy konania.

         (1)  Ú. v. EÚ C 270, 12.8.2019.


title: Vec C-528/19: Rozsudok Súdneho dvora (ôsma komora) zo 16. septembra 2020 (návrh na začatie prejudiciálneho konania, ktorý podal Bundesfinanzhof – Nemecko) – Mitteldeutsche Hartstein-Industrie AG/Finanzamt Y (Návrh na začatie prejudiciálneho konania – Dane – Daň z pridanej hodnoty (DPH) – Šiesta smernica 77/388/EHS – Článok 17 ods. 2 písm. a) – Odpočítanie dane zaplatenej na vstupe – Vznik a rozsah práva na odpočítanie dane – Rozšírenie cesty, ktorá patrí obci – Zaúčtovanie nákladov vynaložených na práce ako prevádzkových nákladov zdaniteľnej osoby – Určenie existencie priamej a bezprostrednej súvislosti s hospodárskou činnosťou zdaniteľnej osoby – Bezodplatná dodávka – Dodávka, ktorá sa považuje za dodávku vykonanú za protihodnotu – Článok 5 ods. 6)

text:
               16.11.2020

               SK

               Úradný vestník Európskej únie

               C 390/14

      Rozsudok Súdneho dvora (ôsma komora) zo 16. septembra 2020 (návrh na začatie prejudiciálneho konania, ktorý podal Bundesfinanzhof – Nemecko) – Mitteldeutsche Hartstein-Industrie AG/Finanzamt Y
      (Vec C-528/19) (1)

      (Návrh na začatie prejudiciálneho konania - Dane - Daň z pridanej hodnoty (DPH) - Šiesta smernica 77/388/EHS - Článok 17 ods. 2 písm. a) - Odpočítanie dane zaplatenej na vstupe - Vznik a rozsah práva na odpočítanie dane - Rozšírenie cesty, ktorá patrí obci - Zaúčtovanie nákladov vynaložených na práce ako prevádzkových nákladov zdaniteľnej osoby - Určenie existencie priamej a bezprostrednej súvislosti s hospodárskou činnosťou zdaniteľnej osoby - Bezodplatná dodávka - Dodávka, ktorá sa považuje za dodávku vykonanú za protihodnotu - Článok 5 ods. 6)
      (2020/C 390/19)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesfinanzhof

         Účastníci konania pred vnútroštátnym súdom

         Žalobkyňa: Mitteldeutsche Hartstein-Industrie AG

         Žalovaný: Finanzamt Y

         Výrok rozsudku

                  1.

                  Článok 17 ods. 2 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa má vykladať v tom zmysle, že zdaniteľná osoba má právo na odpočítanie dane z pridanej hodnoty zaplatenej na vstupe za práce spočívajúce v rozšírení komunálnej cesty vykonané v prospech obce, ak je táto cesta využívaná tak touto zdaniteľnou osobou v rámci jej hospodárskej činnosti, ako aj verejnosťou, pokiaľ tieto práce spočívajúce v rozšírení cesty nešli nad rámec toho, čo bolo nevyhnutné na to, aby uvedená zdaniteľná osoba mohla vykonávať svoju hospodársku činnosť, a pokiaľ sú náklady na tieto práce zahrnuté v cene plnení uskutočnených na výstupe tou istou zdaniteľnou osobou.

                  2.

                  Šiesta smernica 77/388, najmä jej článok 2 ods. 1, sa má vykladať v tom zmysle, že povolenie na prevádzkovanie kameňolomu udelené jednostranne správnym orgánom členského štátu nepredstavuje protihodnotu získanú zdaniteľnou osobou, ktorá bez peňažnej protihodnoty vykonala práce spočívajúce v rozšírení komunálnej cesty patriacej obci, takže tieto práce nepredstavujú plnenia za protihodnotu v zmysle tejto smernice.

                  3.

                  Článok 5 ods. 6 šiestej smernice 77/388 sa má vykladať v tom zmysle, že práce vykonané v prospech obce spočívajúce v rozšírení komunálnej cesty, ktorá je sprístupnená verejnosti, ale ktorú používa v rámci svojej hospodárskej činnosti zdaniteľná osoba, ktorá tieto práce bezodplatne vykonala, ako aj verejnosť, nepredstavujú plnenie, ktoré treba považovať za dodávku tovaru za protihodnotu v zmysle tohto ustanovenia.

         (1)  Ú. v. EÚ C 328, 30.9.2019.


title: Vec C-669/19 P: Rozsudok Súdneho dvora (ôsma komora) zo 16. septembra 2020 – BP/Agentúra Európskej únie pre základné práva (FRA) (Odvolanie – Mimozmluvná zodpovednosť – Prístup k dokumentom – Ochrana osobných údajov – Údajne neoprávnené sprístupnenie takýchto údajov – Nariadenia (ES) č. 1049/2001 a 45/2001 – Prípustnosť žalobných dôvodov a návrhov na vykonanie nových dôkazov na Všeobecnom súde Európskej únie – Rozdelenie trov konania)

text:
               16.11.2020

               SK

               Úradný vestník Európskej únie

               C 390/15

      Rozsudok Súdneho dvora (ôsma komora) zo 16. septembra 2020 – BP/Agentúra Európskej únie pre základné práva (FRA)
      (Vec C-669/19 P) (1)

      (Odvolanie - Mimozmluvná zodpovednosť - Prístup k dokumentom - Ochrana osobných údajov - Údajne neoprávnené sprístupnenie takýchto údajov - Nariadenia (ES) č. 1049/2001 a 45/2001 - Prípustnosť žalobných dôvodov a návrhov na vykonanie nových dôkazov na Všeobecnom súde Európskej únie - Rozdelenie trov konania)
      (2020/C 390/20)
      Jazyk konania: angličtina

         Účastníci konania

         Odvolateľ: BP (v zastúpení: E. Lazar, advokátka)

         Ďalší účastník konania: Agentúra Európskej únie pre základné práva (FRA) (v zastúpení: M. O’Flaherty, splnomocnený zástupca, za právnej pomoci D. Waelbroeck a A. Duron, advokáti)

         Výrok rozsudku

                  1.

                  Odvolanie sa zamieta.

                  2.

                  BP znáša svoje vlastné trovy konania a je povinný nahradiť trovy konania Agentúry Európskej únie pre základné práva.

         (1)  Ú. v. EÚ C 383, 11.11.2019.


title: Vec C-674/19: Rozsudok Súdneho dvora (ôsma komora) zo 16. septembra 2020 (návrh na začatie prejudiciálneho konania, ktorý podal Lietuvos vyriausiasis administracinis teismas – Litva) – UAB „Skonis ir kvapas“/Muitinės departamentas prie Lietuvos Respublikos finansų ministerijos (Návrh na začatie prejudiciálneho konania – Štruktúra a sadzby spotrebnej dane z tabakových výrobkov – Smernica 2011/64/EÚ – Článok 2 ods. 2 – Článok 5 ods. 1 – Pojem „Výrobky, ktoré pozostávajú výlučne alebo sčasti z iných látok, ako je tabak“ – Pojem „tabak na fajčenie“ – Tabak do vodnej fajky)

text:
               16.11.2020

               SK

               Úradný vestník Európskej únie

               C 390/15

      Rozsudok Súdneho dvora (ôsma komora) zo 16. septembra 2020 (návrh na začatie prejudiciálneho konania, ktorý podal Lietuvos vyriausiasis administracinis teismas – Litva) – UAB „Skonis ir kvapas“/Muitinės departamentas prie Lietuvos Respublikos finansų ministerijos
      (Vec C-674/19) (1)

      (Návrh na začatie prejudiciálneho konania - Štruktúra a sadzby spotrebnej dane z tabakových výrobkov - Smernica 2011/64/EÚ - Článok 2 ods. 2 - Článok 5 ods. 1 - Pojem „Výrobky, ktoré pozostávajú výlučne alebo sčasti z iných látok, ako je tabak“ - Pojem „tabak na fajčenie“ - Tabak do vodnej fajky)
      (2020/C 390/21)
      Jazyk konania: litovčina

         Vnútroštátny súd, ktorý podal návrh na začatie prejudiciálneho konania

      Lietuvos vyriausiasis administracinis teismas

         Účastníci konania pred vnútroštátnym súdom

         Žalobkyňa: UAB „Skonis ir kvapas“

         Žalovaný: Muitinės departamentas prie Lietuvos Respublikos finansų ministerijos

         za účasti: Vilniaus teritorinė muitinė

         Výrok rozsudku

      Články 2 a 5 smernice Rady 2011/64/EÚ z 21. júna 2011 o štruktúre a sadzbách spotrebnej dane z tabakových výrobkov sa majú vykladať v tom zmysle, že tabak do vodnej fajky pozostávajúci z tabaku do výšky 24 % a z iných látok, akými sú cukrový sirup, glycerín, ochucujúce látky a konzervačná látka, sa má považovať za „výrobok, ktorý pozostáva [sčasti] z iných látok, ako je tabak“ a za „tabak na fajčenie“ v zmysle týchto ustanovení, a z tohto dôvodu sa musí ako celok – bez ohľadu na iné látky než tabak v ňom obsiahnuté – považovať za tabak na fajčenie podliehajúci spotrebnej dani z tabaku.

         (1)  Ú. v. EÚ C 413, 9.12.2019.


title: Vec C-738/19: Rozsudok Súdneho dvora (šiesta komora) z 10. septembra 2020 (návrh na začatie prejudiciálneho konania, ktorý podal Rechtbank Amsterdam – Holandsko) – A/B, C (Návrh na začatie prejudiciálneho konania – Ochrana spotrebiteľa – Smernica 93/13/EHS – Príloha bod 1 písm. e) – Nekalé podmienky v spotrebiteľských zmluvách – Sociálne bývanie – Povinnosť bývania a zákaz podnájmu nehnuteľnosti – Článok 3 ods. 1 a 3 – Článok 4 ods. 1 – Posúdenie prípadne zneužívajúcej povahy sankčných ustanovení – Kritériá)

text:
               16.11.2020

               SK

               Úradný vestník Európskej únie

               C 390/16

      Rozsudok Súdneho dvora (šiesta komora) z 10. septembra 2020 (návrh na začatie prejudiciálneho konania, ktorý podal Rechtbank Amsterdam – Holandsko) – A/B, C
      (Vec C-738/19) (1)

      (Návrh na začatie prejudiciálneho konania - Ochrana spotrebiteľa - Smernica 93/13/EHS - Príloha bod 1 písm. e) - Nekalé podmienky v spotrebiteľských zmluvách - Sociálne bývanie - Povinnosť bývania a zákaz podnájmu nehnuteľnosti - Článok 3 ods. 1 a 3 - Článok 4 ods. 1 - Posúdenie prípadne zneužívajúcej povahy sankčných ustanovení - Kritériá)
      (2020/C 390/22)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Rechtbank Amsterdam

         Účastníci konania pred vnútroštátnym súdom

         Žalobca: A

         Žalovaní: B, C

         Výrok rozsudku

      Článok 3 ods. 1 a 3, ako aj článok 4 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že ak vnútroštátny súd skúma prípadnú nekalú povahu podmienky v spotrebiteľskej zmluve v zmysle týchto ustanovení, treba medzi podmienkami, ktoré patria do pôsobnosti tejto smernice, zohľadniť stupeň vzájomného pôsobenia predmetného ustanovenia s inými podmienkami, a to najmä v závislosti od ich dosahu. Na posúdenie prípadnej neprimeranosti výšky náhrady uloženej spotrebiteľovi v zmysle bodu 1 písm. e) prílohy uvedenej smernice musí byť značný význam prikladaný tým z týchto podmienok, ktoré súvisia s tým istým porušením.

         (1)  Ú. v. EÚ C 19, 20.1.2020.


title: Vec C-89/20: Návrh na začatie prejudiciálneho konania, ktorý podal Županijski sud u Puli (Chorvátsko) 20. februára 2020 – trestné konanie proti GR, HS, IT, INTER CONSULTING d.o.o., v likvidácii

text:
               16.11.2020

               SK

               Úradný vestník Európskej únie

               C 390/16

      Návrh na začatie prejudiciálneho konania, ktorý podal Županijski sud u Puli (Chorvátsko) 20. februára 2020 – trestné konanie proti GR, HS, IT, INTER CONSULTING d.o.o., v likvidácii
      (Vec C-89/20)
      (2020/C 390/23)
      Jazyk konania: chorvátčina

         Vnútroštátny súd

      Županijski sud u Puli

         Účastníci pôvodného trestného konania

      GR, HS, IT, INTER CONSULTING d.o.o., v likvidácii
      Uznesením z 1. októbra 2020 Súdny dvor (siedma komora) rozhodol, že návrh na začatie prejudiciálneho konania, ktorý podal Županijski sud u Puli (Chorvátsko), je zjavne neprípustný.


title: Vec C-113/20: Návrh na začatie prejudiciálneho konania, ktorý podal Najvyšší súd Slovenskej republiky (Slovensko) 28. februára 2020 – Slovenský plynárenský priemysel, a.s. v. Finančné riaditeľstvo Slovenskej republiky

text:
               16.11.2020

               SK

               Úradný vestník Európskej únie

               C 390/17

      Návrh na začatie prejudiciálneho konania, ktorý podal Najvyšší súd Slovenskej republiky (Slovensko) 28. februára 2020 – Slovenský plynárenský priemysel, a.s. v. Finančné riaditeľstvo Slovenskej republiky
      (Vec C-113/20)
      (2020/C 390/24)
      Jazyk konania: slovenčina

         Vnútroštátny súd, ktorý podal návrh na začatie prejudiciálneho konania

      Najvyšší súd Slovenskej republiky

         Účastníci konania pred vnútroštátnym súdom

         Žalobca: Slovenský plynárenský priemysel, a.s.

         Žalovaný: Finančné riaditeľstvo Slovenskej republiky
      Uznesením z 1. októbra 2020 Súd (šiesta komora) rozhodol, že:
      Smernica Rady 90/435/EHS (1) z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch sa neuplatňuje na situáciu, v ktorej daňový orgán členského štátu vyrubil daňovníkovi daň z príjmov, ktorá nebola odvedená, za zdaňovacie obdobie predchádzajúce pristúpeniu tohto členského štátu k Európskej únii prostredníctvom dodatočného platobného výmeru vydaného po tomto pristúpení.

         (1)  Ú. v. ES 1990, L 225, 6; Mim. vyd. 9/001, s. 147.


title: Vec C-239/20 P: Odvolanie podané 5. júna 2020: Giorgio Armani SpA proti rozsudku Všeobecného súdu (prvá komora) z 26. marca 2020 vo veci T-653/18, Armani/EUIPO

text:
               16.11.2020

               SK

               Úradný vestník Európskej únie

               C 390/17

      Odvolanie podané 5. júna 2020: Giorgio Armani SpA proti rozsudku Všeobecného súdu (prvá komora) z 26. marca 2020 vo veci T-653/18, Armani/EUIPO
      (Vec C-239/20 P)
      (2020/C 390/25)
      Jazyk konania: angličtina

         Účastníci konania

         Odvolateľka: Giorgio Armani SpA (v zastúpení: S. Martínez-Almeida y Alejos-Pita, advokátka)

         Ďalší účastník konania: Úrad Európskej únie pre duševné vlastníctvo
      Uznesením z 30. septembra 2020 Súdny dvor (komora príslušná prijímať odvolania) rozhodol, že odvolanie sa neprijíma a uložil odvolateľke povinnosť znášať svoje vlastné trovy konania.


title: Vec C-240/20 P: Odvolanie podané 5. júna 2020: Giorgio Armani SpA proti rozsudku Všeobecného súdu (prvá komora) z 26. marca 2020 vo veci T-654/18, Armani/EUIPO

text:
               16.11.2020

               SK

               Úradný vestník Európskej únie

               C 390/18

      Odvolanie podané 5. júna 2020: Giorgio Armani SpA proti rozsudku Všeobecného súdu (prvá komora) z 26. marca 2020 vo veci T-654/18, Armani/EUIPO
      (Vec C-240/20 P)
      (2020/C 390/26)
      Jazyk konania: angličtina

         Účastníci konania

         Odvolateľka: Giorgio Armani SpA (v zastúpení: S. Martínez-Almeida y Alejos-Pita, advokátka)

         Ďalší účastník konania: Úrad Európskej únie pre duševné vlastníctvo
      Uznesením z 30. septembra 2020 Súdny dvor (komora príslušná prijímať odvolania) rozhodol, že odvolanie sa neprijíma a uložil odvolateľke povinnosť znášať svoje vlastné trovy konania.


title: Vec C-360/20: Návrh na začatie prejudiciálneho konania, ktorý podal Tribunal Argeş (Rumunsko) 4. augusta 2020 – Minister Dezvoltării Regionale şi Administraţiei Publice/NE

text:
               16.11.2020

               SK

               Úradný vestník Európskej únie

               C 390/18

      Návrh na začatie prejudiciálneho konania, ktorý podal Tribunal Argeş (Rumunsko) 4. augusta 2020 – Minister Dezvoltării Regionale şi Administraţiei Publice/NE
      (Vec C-360/20)
      (2020/C 390/27)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Tribunal Argeş

         Účastníci konania pred vnútroštátnym súdom

         Žalobca: Minister Dezvoltării Regionale şi Administraţiei Publice

         Žalovaný: NE

         Prejudiciálne otázky

                  1.

                  Má sa pod pojmom podvod poškodzujúci finančné záujmy [Európskej únie] uvedeným v článku 1 ods. 1 písm. a) Dohovoru vypracovaného na základe článku K.3 Zmluvy o Európskej únii o ochrane finančných záujmov Európskych spoločenstiev rozumieť porušenie, ktoré bolo spáchané s cieľom vytvoriť zdanie dodržania ustanovení článku 57 ods. 1 nariadenia (ES) č. 1086/2006 (1), aby sa vyhlo uplatňovaniu pravidiel stanovených v odseku 3 tohto článku v spojení s ustanoveniami článku 98 uvedeného nariadenia členským štátom alebo iba porušenie spáchané do ukončenia fázy realizácie s vylúčením skutkov spáchaných vo fáze udržateľnosti?

                  2.

                  Možno právo Únie, najmä ustanovenia článku 4 ods. 3 ZEÚ v spojení s ustanoveniami článku 325 ods. 1 a 2 ZFEÚ [a] článku 1 ods. 1 písm. a) Dohovoru vypracovaného na základe článku K.3 Zmluvy o Európskej únii o ochrane finančných záujmov Európskych spoločenstiev vykladať v tom zmysle, že bráni vnútroštátnemu ustanoveniu, ktoré vylučuje trestnosť osoby obvinenej z trestného činu spáchaného vo fáze po ukončení fázy realizácie, teda vo fáze udržateľnosti v súvislosti s povinnosťami prijatými týmto subjektom podľa zmluvy o financovaní, ako aj výkladu vnútroštátnej normy v tom zmysle, že pojem podvod poškodzujúci finančné záujmy [Európskej únie] nezahŕňa protiprávne správanie príjemcu financovania vo fáze udržateľnosti projektu v súvislosti s povinnosťami prijatými podľa zmluvy o financovaní bez ohľadu na pôvod finančných prostriedkov alebo výdavkov vynaložených pri plnení povinností prijatých príjemcom na účely udržateľnosti projektu (vlastné zdroje príjemcu alebo fondy [Únie])?

         (1)  Nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (Ú. v. EÚ L 210, 2006, s. 25).


title: Vec C-365/20: Návrh na začatie prejudiciálneho konania, ktorý podal Landgericht Düsseldorf (Nemecko) 4. augusta 2020 – Eurowings GmbH/GDVI Verbraucherhilfe GmbH

text:
               16.11.2020

               SK

               Úradný vestník Európskej únie

               C 390/19

      Návrh na začatie prejudiciálneho konania, ktorý podal Landgericht Düsseldorf (Nemecko) 4. augusta 2020 – Eurowings GmbH/GDVI Verbraucherhilfe GmbH
      (Vec C-365/20)
      (2020/C 390/28)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landgericht Düsseldorf

         Účastníci konania pred vnútroštátnym súdom

         Žalovaná a odvolateľka: Eurowings GmbH

         Žalobkyňa a odporkyňa v odvolacom konaní: GDVI Verbraucherhilfe GmbH

         Prejudiciálne otázky

                  1.

                  Disponuje cestujúci „potvrdenou rezerváciou“ v zmysle článku 3 ods. 2 písm. a) nariadenia (ES) č. 261/2004 (1), ak od cestovnej kancelárie, s ktorou je v zmluvnom vzťahu, dostal „iný dôkaz“ v zmysle článku 2 písm. g) nariadenia (ES) č. 261/2004, v ktorom sa nachádza prísľub prepravy na konkrétnom lete individualizovanom miestom odletu a príletu, časom odletu a príletu a číslom letu, bez toho, aby cestovná kancelária u dotknutého leteckého dopravcu vykonala rezerváciu miesta na tomto lete a dostala od neho potvrdenie takej rezervácie?

                  2.

                  Ide o „odmietnutie prepravy“ v zmysle článku 4 ods. 3, článku 2 písm. j) nariadenia (ES) č. 261/2004, ak cestovná kancelária, s ktorou cestujúci uzavreli zmluvu o balíku služieb, niekoľko dní pred plánovaným časom odletu prerezervuje týchto cestujúcich na iný let, keď im predtým záväzne potvrdila let individualizovaný miestom odletu a príletu, časom odletu a príletu a číslom letu?

                  3.

                  Ide o „oprávnený dôvod“ pre odmietnutie nástupu do lietadla v zmysle článku 2 písm. j) poslednej časti vety nariadenia (ES) č. 261/2004, ak cestovná kancelária bez predchádzajúcej dohody s leteckou spoločnosťou a bez vykonania „krycej rezervácie“ záväzne potvrdí cestujúcemu určitý let individualizovaný dátumom, číslom letu a časom letu a cestovná kancelária potom cestujúceho niekoľko dní pred plánovaným časom odletu – opäť bez predchádzajúcej dohody s leteckou spoločnosťou – prerezervuje na iný let bez toho, aby na to letecká spoločnosť mohla mať vplyv?

                  4.

                  Má sa letecký dopravca vo vzťahu k cestujúcemu považovať za prevádzkujúceho leteckého dopravcu v zmysle článku 2 písm. b) nariadenia (ES) č. 261/2004 už vtedy, keď je tento cestujúci síce v zmluvnom vzťahu k cestovnej kancelárii, ktorá mu prisľúbila prepravu na konkrétnom lete individualizovanom miestom odletu a príletu, časom odletu a príletu a číslom letu, avšak cestovná kancelária cestujúcemu nerezervovala miesto na sedenie a nezaložila tak zmluvný vzťah k leteckému dopravcovi vo vzťahu k tomuto letu?

                  5.

                  Majú sa článok 4 ods. 3 a článok 7 ods. 1 nariadenia (ES) č. 261/2004 vykladať v tom zmysle, že v prípade ako je tento, keď si cestujúci v rámci balíka služieb u organizátora zájazdu rezervuje spojenie s prestupom a prvý úsek cesty, ktorý vykonala žalovaná letecká spoločnosť, bol vykonaný podľa plánu, avšak na nadväzujúcom lete, ktorý tiež vykonávala žalovaná letecká spoločnosť, došlo k odmietnutiu prepravy cestujúceho podľa článku 2 písm. j) nariadenia (ES) č. 261/2004 s poukazom na chýbajúcu „kryciu rezerváciu“ organizátora zájazdu, sa výška náhrady riadi podľa vzdialenosti celej trasy letu od miesta prvého odletu až do posledného cieľového miesta a nie len podľa vzdialenosti na narušenom druhom úseku cesty?

         (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. ES L 46, 2004, s. 1; Mim. vyd. 07/008, s. 10).


title: Vec C-370/20: Návrh na začatie prejudiciálneho konania, ktorý podal Bundesgerichtshof (Nemecko) 7. augusta 2020 – Pro Rauchfrei e.V./JS e.K.

text:
               16.11.2020

               SK

               Úradný vestník Európskej únie

               C 390/20

      Návrh na začatie prejudiciálneho konania, ktorý podal Bundesgerichtshof (Nemecko) 7. augusta 2020 – Pro Rauchfrei e.V./JS e.K.
      (Vec C-370/20)
      (2020/C 390/29)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesgerichtshof

         Účastníci konania pred vnútroštátnym súdom

         Žalobca a navrhovateľ v konaní o opravnom prostriedku „Revision“: Pro Rauchfrei e.V.

         Žalovaný a odporca v konaní o opravnom prostriedku „Revision“: JS e.K.

         Prejudiciálne otázky

                  1.

                  Zahŕňa pojem uvádzanie na trh v zmysle článku 8 ods. 3 prvej vety smernice 2014/40/EÚ (1) ponúkanie tabakových výrobkov prostredníctvom predajných automatov takým spôsobom, že jednotkové balenia cigariet, ktoré sa nachádzajú vo výdajnom automate, síce majú zákonom požadované varovania, jednotkové balenia cigariet však pre spotrebiteľa najprv nie sú v automatoch viditeľne uložené a varovania, ktoré sa na nich nachádzajú, sú viditeľné až vtedy, keď automat, ktorý už uvoľnil pokladničný personál, spustí zákazník a jednotkové balenie cigariet sa tým ešte pred platením dostane na pokladničný pás?

                  2.

                  Zahŕňa zákaz, aby varovania „…boli zakryté inými prostriedkami“, ktorý je obsiahnutý v článku 8 ods. 3 prvej vete smernice 2014/40/EÚ, situáciu, v ktorej sa v rámci prezentácie výrobku prostredníctvom automatu zakryje celé balenie tabaku?

                  3.

                  Je požiadavka „obrázky jednotkových balení“ v článku 8 ods. 8 smernice 2014/40/EÚ splnená aj vtedy, ak v prípade vyobrazenia síce nejde o verné vyobrazenie originálneho balenia, spotrebiteľ však obrázok na základe jeho stvárnenia pokiaľ ide o obrysy, rozmery, farbu a značku spája s balením tabaku?

                  4.

                  Sú splnené požiadavky článku 8 ods. 8 smernice 2014/40/EÚ bez ohľadu na použité vyobrazenie už vtedy, ak má spotrebiteľ pred uzatvorením kúpnej zmluvy príležitosť pozrieť si jednotkové balenia cigariet s požadovanými varovaniami?

         (1)  Smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 2014, s. 1).